open-index/open-wikipedia-markdown huggingface dataset:
আমীৰা শ্বাহ

**আমীৰা শ্বাহ** (, জন্ম-২৪ ছেপ্টেম্বৰ ১৯৭৯) এগৰাকী ভাৰতীয় উদ্যোগী। তেওঁ ভাৰত আৰু আফ্ৰিকাত উপস্থিতি থকা এটা আগশাৰীৰ নিদান শৃংখল মেট্ৰ'পলিছ হেল্থকেয়াৰৰ কাৰ্যবাহী অধ্যক্ষ আৰু সম্পূৰ্ণ সময়ৰ সঞ্চালিকা। তেওঁ মেট্ৰ'পলিছ হেল্থকেয়াৰৰ প্ৰতিষ্ঠাপক ডাঃ সুশীল শ্বাহ আৰু স্ত্ৰীৰোগ বিশেষজ্ঞ, সমাজকৰ্মী দুৰু শ্বাহৰ কন্যা।

বিশ্ব অৰ্থনৈতিক মঞ্চই ২০১৫ চনৰ যুৱ গ্ল'বেল লিডাৰ হিচাপে সন্মানিত কৰিছে। ২০১৭,২০১৮, ২০১৯, ২০২০ আৰু ২০২১ চনত ফৰ্চুন ইণ্ডিয়াৰ "ব্যৱসায়ত আটাইতকৈ শক্তিশালী মহিলা" তালিকাত আমীৰাই স্থান লাভ কৰে। শ্বাহক ফৰ্বছ ইণ্ডিয়াৰ টাইকুনছ অৱ টুম'ৰ' ২০১৮ৰ তালিকাত অন্তৰ্ভুক্ত কৰা হৈছিল।২০২১ চনৰ বাবে স্বাস্থ্যসেৱাৰ ক্ষেত্ৰত আৰ্নষ্ট এণ্ড ইয়ং ‘বছৰৰ উদ্যোগী’ বঁটাও লাভ কৰে।

বৰ্তমান তেওঁ NATHealth (ভাৰতীয় স্বাস্থ্যসেৱা ফেডাৰেচন)ৰ জ্যেষ্ঠ উপ-সভাপতি হিচাপে কাৰ্যনিৰ্বাহ কৰি আছে।তেওঁ টৰেণ্ট ফাৰ্মা আৰু আদানি গ্ৰুপৰ অংশ এচিচি লিমিটেডৰ ব'ৰ্ডৰ স্বতন্ত্ৰ সঞ্চালিকাও। বেইলৰ কলেজ অৱ মেডিচিন আৰু এক্সএৰ গ্ল'বেল এডভাইজাৰী ব'ৰ্ডৰ উপদেষ্টাও আছিল।

## প্ৰাৰম্ভিক জীৱন
জুনিয়ৰ কলেজত এইচ আৰ কলেজ অৱ কমাৰ্চ এণ্ড ইকনমিক্সত বাণিজ্য বিজ্ঞান অধ্যয়ন কৰে।তেওঁ অষ্টিনৰ টেক্সাছ বিশ্ববিদ্যালয়ৰ পৰা বিত্ত বিভাগত ডিগ্ৰী লাভ কৰে।.

আগতে তেওঁ নিউয়ৰ্কৰ গোল্ডমেন চেকৰ সৈতে কাম কৰিছিল।. পিছলৈ হাৰ্ভাৰ্ড বিজনেছ স্কুলত মালিক-সভাপতি মেনেজমেণ্ট প্ৰগ্ৰেম সম্পূৰ্ণ কৰে। শ্বাহ উদ্যোগৰ মুখপাত্ৰ আৰু বিভিন্ন ৰাষ্ট্ৰীয় আৰু আন্তঃৰাষ্ট্ৰীয় মঞ্চ, উদ্যোগৰ অনুষ্ঠান আৰু কনক্লেভত বক্তা হিচাপে অংশগ্ৰহণ কৰা হৈছে। ইণ্ডিয়ান ইনষ্টিটিউট অৱ মেনেজমেণ্ট আহমেদাবাদ, হাৰ্ভাৰ্ড বিজনেছ স্কুল, টেড, আৰু চিআইআইৰ দ্বাৰা আয়োজিত অনুষ্ঠানত তেওঁ ভাষণ দিছে।

## তথ্যসূত্ৰ
মমতাজ সংঘমিতা

**মমতাজ সংঘমিতা** () এগৰাকী ভাৰতীয় চিকিৎসক আৰু ৰাজনীতিবিদ। তেওঁ পশ্চিমবংগৰ বৰধমন-দুৰ্গাপুৰ (লোকসভা সমষ্টি)ৰ পৰা ষোড়শ লোকসভাৰ সংসদ সদস্য আছিল। ২০১৪ চনৰ ভাৰতীয় সাধাৰণ নিৰ্বাচনত তেওঁ সৰ্বভাৰতীয় তৃণমূল কংগ্ৰেছ প্ৰাৰ্থী হিচাপে জয়ী হৈছিল।

মমতাজ সংঘমিতা পশ্চিম বংগ বিধানসভাৰ প্ৰাক্তন অধ্যক্ষ তথা প্ৰাক্তন আইন মন্ত্ৰী প্ৰয়াত চৈয়দ আব্দুল মনছুৰ হাবিবুল্লাহ আৰু শিক্ষাবিদ মকছুদা খাটুনৰ কন্যা।

তেওঁ পেছাত এগৰাকী স্ত্ৰীৰোগ বিশেষজ্ঞ, কলিকতা চিকিৎসা মহাবিদ্যালয় আৰু চিকিৎসালয়ৰ স্ত্ৰীৰোগ বিভাগৰ মুৰব্বী আছিল।

## প্ৰাৰম্ভিক জীৱন
তেওঁ বৰ্ধমানৰ পৌৰ বালিকা বিদ্যালয় আৰু কলকাতাৰ ব্ৰহ্ম বালিকা শিক্ষাালয়ত পঢ়ি চাৰিটা বিষয়ত লেটাৰ লাভ কৰি প্ৰথম বিভাগত উত্তীৰ্ণ হয়। তেওঁ বেথুন কলেজৰ পৰা প্ৰি-মেডিকেল সম্পূৰ্ণ কৰিছিল। ১৯৬৮ চনত কলিকতা চিকিৎসা মহাবিদ্যালয়ৰ পৰা এম বি বি এছ উত্তীৰ্ণ হয়। ইয়াৰ পিছত ১৯৭০ চনত কলিকতা বিশ্ববিদ্যালয়ৰ পৰা ডি জি অ’ আৰু দিল্লী বিশ্ববিদ্যালয়ৰ পৰা এম ডি (অ’ টি জি)। উচ্চ শিক্ষাৰ বাবে তেওঁ ইংলেণ্ডলৈ গৈছিল।

## পৰিয়াল
তেওঁ ১৯৭৫ চনত ৰাজ্য চৰকাৰৰ বেৰিষ্টাৰ আৰু পিছলৈ কেবিনেট মন্ত্ৰী নুৰে আলম চৌধুৰীৰ সৈতে বিবাহপাশত আৱদ্ধ হয়। তেওঁলোকৰ একমাত্ৰ কন্যা ডাঃ শাবানা ৰোজে ৰাষ্ট্ৰীয় চিকিৎসা মহাবিদ্যালয়ৰ পৰা এমবিবিএছ ডিগ্ৰী লাভ কৰিছে আৰু তেওঁ উচ্চ চিকিৎসা গৱেষণা চলাই আছে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
আভা সাক্সেনা

**আভা সাক্সেনা** () এগৰাকী জৈৱনীতিবিদ আৰু বিশ্ব স্বাস্থ্য বিশেষজ্ঞ। তেখেতে এনাস্থেচিয়া বিশেষজ্ঞ হিচাপে প্ৰশিক্ষণ লৈছিল, আৰু ২০০১ চনত বিশ্ব স্বাস্থ্য সংস্থালৈ যোৱাৰ আগতে কেইবাবছৰ ধৰি চিকিৎসা চৰ্চা কৰিছিল। তাত তেওঁ জৈৱনীতিৰ কামৰ সৈতে যথেষ্ট জড়িত হৈ পৰিছিল, বিশ্ব স্বাস্থ্য সংস্থাৰ  গৱেষণা নৈতিকতা সমিতি আৰু গ্ল’বেল হেল্থ এথিক্স টিমৰ সমন্বয় কৰিছিল। ২০১৮ চনৰ পৰা সাক্সেনা জেনেভা বিশ্ববিদ্যালয়ৰ অতিথি অধ্যাপক আৰু ইনক্লেন ট্ৰাষ্ট ইণ্টাৰনেশ্যনেলৰ জ্যেষ্ঠ জৈৱনীতি উপদেষ্টা।

## শিক্ষা
নতুন দিল্লীৰ অল ইণ্ডিয়া ইনষ্টিটিউট অৱ মেডিকেল ছায়েন্সৰ পৰা স্নাতক ডিগ্ৰী, এম বি বি এছ, আৰু এম ডি সম্পূৰ্ণ কৰি সাক্সেনাই এনাস্থেচিয়া বিশেষজ্ঞ হিচাপে প্ৰশিক্ষণ লয়।

## কেৰিয়াৰ
১৯৮৬ চনৰ পৰা ১৯৯৯ চনলৈ নতুন দিল্লীৰ অল ইণ্ডিয়া ইনষ্টিটিউট অৱ মেডিকেল ছায়েন্সৰ অধ্যাপকৰ সদস্য আছিল, সেই সময়ছোৱাত তেওঁ এনাস্থেচিয়া আৰু প্ৰশমনমূলক যত্নত অধ্যাপনা আৰু গৱেষণা কৰিছিল। বিশ বছৰ ধৰি তেওঁ ভাৰতৰ চিকিৎসালয় আৰু সমাজভিত্তিক গৱেষণাত সক্ৰিয়ভাৱে চিকিৎসা অনুশীলন কৰিছিল। 

২০০১ চনত তেওং ছুইজাৰলেণ্ডৰ জেনেভাত বিশ্ব স্বাস্থ্য সংস্থাত যোগদান কৰে। তাত ২০০২ চনৰ পৰা ২০১৮ চনলৈকে ডব্লিউ এইচ অ’ৰ গৱেষণা নৈতিকতা পৰ্যালোচনা সমিতি, আৰু ২০১৩ চনৰ পৰা ২০১৮ চনলৈকে গ্ল’বেল হেল্থ এথিক্স টিম পৰিচালনা কৰিছিল। ২০১৮ চনৰ মে’ মাহত সাক্সেনাই বিশ্ব স্বাস্থ্য সংস্থা এৰি এতিয়া জেনেভা বিশ্ববিদ্যালয়ৰ অতিথি অধ্যাপক আৰু ইনক্লেন ট্ৰাষ্ট ইণ্টাৰনেশ্যনেলৰ জ্যেষ্ঠ জৈৱনীতি উপদেষ্টা।

## ব্যক্তিগত জীৱন
সাক্সেনা বিশ্ব স্বাস্থ্য সংস্থাৰ সৈতে জডি়ত শেখৰ সাক্সেনাৰ সৈতে বিবাহপাশত আৱদ্ধ হয় আৰু তেওঁলোকে একেলগে ছুইজাৰলেণ্ডৰ জেনেভাত বসবাস কৰে। তেওঁলোকৰ দুগৰাকী প্ৰাপ্তবয়স্ক কন্যা সন্তান আছে।  

## তথ্যসূত্ৰ

শ্ৰেণী:দিল্লীৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
অমৃত তিৱাৰী

**অমৃত কৌৰ তিৱাৰী** (; ৫ ছেপ্টেম্বৰ, ১৯৩৮ – ১৩ জানুৱাৰী, ২০১৮) এজন ভাৰতীয় দন্ত চিকিৎসক আৰু চণ্ডীগড়ৰ স্নাতকোত্তৰ চিকিৎসা শিক্ষা আৰু গৱেষণা প্ৰতিষ্ঠান (পিজিআইএমইআৰ)ৰ প্ৰাক্তন ডীন আছিল। তেওঁ পিজিআইৰ মৌখিক স্বাস্থ্য বিজ্ঞান কেন্দ্ৰৰ মুৰব্বী হিচাপেও কাৰ্যনিৰ্বাহ কৰিছিল।  তেখেতৰ কন্যা আছিল চৰ্দাৰ তিৰথ সিং গুৰুম পূৰ্বৰ পেপছু-ৰ মন্ত্ৰী আছিল ৷

তেওঁ ইণ্ডিয়ান ছ'চাইটি অৱ পেড'ডন্টিকছ এণ্ড প্ৰিভেন্টিভ ডেন্টিষ্ট্ৰি (আইএচপিপিডি‍)ৰ আজীৱন সদস্য হিচাপে নিৰ্বাচিত হোৱা প্ৰথমগৰাকী ব্যক্তি আৰু ইণ্ডিয়ান ডেন্টাল এছ'চিয়েচন আৰু নেচনেল একাডেমী অৱ মেডিকেল ছায়েন্সৰ ফেলো। তেওঁ চণ্ডীগড় পৌৰ নিগমৰ প্ৰাক্তন সদস্য আছিল। 

পিজিআইএমইআৰৰ পৰা অৱসৰ লোৱাৰ পিছত তেওঁক প্ৰতিষ্ঠানখনৰ অধ্যাপিকা এমেৰিটাছ নিযুক্তি দিয়া হয়। তেওঁ পিয়েৰ ৰিভিউড আলোচনীসমূহত কেইবাটাও চিকিৎসা বিষয়ক গৱেষণা-পত্ৰ লিখিছিল আৰু ফ্ল'ৰাইডছ এণ্ড ডেণ্টেল কেৰিজঃ এ কম্পেণ্ডিয়াম নামৰ এখন গ্ৰন্থ প্ৰকাশ কৰিছিল৷ ভাৰত চৰকাৰে ১৯৯২ চনত তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰিছিল। পিয়ৰে ফাউচাৰ্ড একাডেমীৰ প্ৰমাণপত্ৰ প্ৰাপ্ত তিৱাৰীয়ে পাঞ্জাৱ বিশ্ববিদ্যালয়ৰ এগৰাকী লেখক আৰু পাঞ্জাৱী ভাষাৰ অধ্যাপক ভি. এন. তিৱাৰীৰ সৈতে বিবাহপাশত আৱদ্ধ হৈছিল; তেওঁলোকৰ এজন পুত্ৰ আছে, তেওঁৰ নাম মনীষ তিৱাৰী, মনীষ তিৱাৰী এজন ভাৰতীয় ৰাজনীতিবিদ আৰু প্ৰাক্তন তথ্য আৰু সম্প্ৰচাৰ মন্ত্ৰ ৷ ভি এন তিৱাৰী পঞ্জাৱ বিদ্ৰোহৰ বলি হৈছিল, ১৯৮৪ চনত উগ্ৰপন্থীয়ে তেওঁক গুলীয়াই হত্যা কৰিছিল।

## পৰিয়াল
অমৃত কৌৰ তেৱাৰীৰ পিতৃ চৰ্দাৰ তিৰথ সিং পূৰ্বৰ পেপছুৰ মন্ত্ৰী আছিল। তেওঁৰ ভাতৃ বৰজিন্দৰ শ্বিংহ চেণ্ট্ৰেল ব’ৰ্ড অৱ ডাইৰেক্ট টেক্সৰ অধ্যক্ষ আছিল আৰু ভগ্নী সুৰিন্দৰ কৌৰে আই আৰ এছৰ বিষয়া হিচাপে অৱসৰ গ্ৰহণ কৰিছিল। তেওঁৰ স্বামী ভি এন তিৱাৰী পঞ্জাৱ বিশ্ববিদ্যালয়ৰ অধ্যাপক আছিল। তেওঁৰ পুত্ৰ মনীষ তিৱাৰী  আছিল প্ৰাক্তন কেন্দ্ৰীয় মন্ত্ৰী আৰু কন্যা পুনীত তিৱাৰীয়ে‍ আমেৰিকাত বসতি কৰিছে‍।

## মৃত্যু
দীৰ্ঘদিনীয়া অসুস্থতাৰ ফলত ২০১৮ চনৰ ১৫ জানুৱাৰীত অমৃত কৌৰ তিৱাৰীৰ মৃত্যু হয়।

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মালবিকা সভাৰৱাল

**ডাঃ মালবিকা সভাৰৱাল** () এপ’ল’ হেল্থকেয়াৰ গ্ৰুপৰ নোভা স্পেচিয়েলিটি হাস্পতাল আৰু নতুন দিল্লীৰ জীৱন মালা হাস্পতালৰ এগৰাকী ভাৰতীয় স্ত্ৰীৰোগ বিশেষজ্ঞ, লেপাৰ’স্কপিক চাৰ্জন আৰু প্ৰসূতি বিশেষজ্ঞ। লেপাৰ’স্কপিক অস্ত্ৰোপচাৰৰ জৰিয়তে ৰেকৰ্ড কৰা আটাইতকৈ ডাঙৰ ফাইব্ৰইডটো আঁতৰোৱাৰ সফল প্ৰদৰ্শনৰ বাবে তেওঁৰ নেতৃত্বত গঠিত দলটোৱে কৃতিত্ব লাভ কৰিছে। তেওঁ গাইনোকোলজি সম্পৰ্কীয় এণ্ডোস্কোপিক অস্ত্ৰোপচাৰৰ সৈতে জড়িত ১৪০জন চিকিৎসকৰ দল গাইনি এণ্ডোস্কোপিক নেতৃত্ব দিয়ে।

সভাৰৱালে লেডী হাৰ্ডিং মেডিকেল কলেজৰ পৰা মেডিচিন (এম বি বি এছ) স্নাতক ডিগ্ৰী লাভ কৰি একেখন প্ৰতিষ্ঠানৰ পৰা স্নাতকোত্তৰ প্ৰমাণপত্ৰ (ডি জি অ’) লাভ কৰাৰ পিছত নেদাৰলেণ্ডৰ হাৰলেমৰ ৱামষ্টেকাৰৰ অধীনত হিষ্টেৰ’স্কপি আৰু ব্ৰিটেইনৰ ৰয়েল ফ্ৰী হস্পিতালৰ এডাম মেগছৰ অধীনত লেপাৰ’স্কপিৰ প্ৰশিক্ষণ সম্পূৰ্ণ কৰে। ইণ্ডিয়ান এছ’চিয়েশ্যন অৱ গাইনেক’লজিকেল এণ্ড’স্কপিষ্ট, ইণ্ডিয়ান ফাৰ্টিলিটি ছ’চাইটি, ইণ্ডিয়ান মেনোপ’জেল ছ’চাইটি, ইণ্ডিয়ান এছ’চিয়েশ্যন অৱ এণ্ড’স্ক’পিক চাৰ্জন, ইণ্টাৰনেশ্যনেল ছ’চাইটি অৱ গাইনেক’লজিকেল এণ্ড’স্কপি, গেছলেছ ইণ্টাৰনেশ্যনেল, এছ’চিয়েশ্যন অৱ অব্ষ্টেট্ৰিক্স এণ্ড গাইনেক’লজী, এছ’চিয়েশ্যন অৱ এণ্ড’স্ক’পিক চাৰ্জনছ অৱ ইণ্ডিয়াৰ দৰে কেইবাটাও চিকিৎসা সংস্থাৰ সদস্য হিচাপে কেইবাটাও বক্তৃতা আৰু মূল ভাষণ প্ৰদান কৰিছে। তেওঁ মহিলা, শিশু আৰু কৰ্মচাৰীসকলৰ বাবে কেইবাটাও বিনামূলীয়া স্বাস্থ্য শিবিৰ অনুষ্ঠিত কৰাৰ বাবেও জনাজাত। চিকিৎসা বিজ্ঞানলৈ আগবঢ়োৱা অৱদানৰ বাবে ভাৰত চৰকাৰে ২০০৮ চনত তেওঁক চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
অদিতি আৰ্য (অভিনেত্ৰী আৰু গায়িকা)

**অদিতি আৰ্য** (জন্ম: ১৩ অক্টোবৰ, ১৯৯৬) এগৰাকী  তেখেতে ফেমিনা মিছ ইণ্ডিয়াৰ বিউটি পেজেণ্টৰ খিতাপ দখল কৰিছিল আৰু পাঞ্জাবী ছবি আপে পেইন ছিয়াপেৰ জৰিয়তে অভিনয়ত অভিষেক ঘটায়, পিছলৈ তেওঁ মুণ্ডা ৰকষ্টাৰ আৰু খাও পিয়ো আইছ কাৰোৰ দৰে ছবিত মুখ্য চৰিত্ৰত অভিনয় কৰে।

## প্ৰাৰম্ভিক জীৱন আৰু কেৰিয়াৰ
অদিতিৰ জন্ম হৈছিল চণ্ডীগড়, পঞ্জাব, ভাৰতত আৰু তাতেই তেওঁ ডাঙৰ-দীঘল হৈছিল।  স্কুলীয়া শিক্ষা মাউণ্ট কাৰ্মেল স্কুলৰ পৰা কৰিছিল আৰু উচ্চ শিক্ষাৰ বাবে ইন্দ্ৰপ্ৰস্থ বিশ্ববিদ্যালয়লৈ গুচি গৈছিল। ফেমিনা মিছ ইণ্ডিয়াত অংশগ্ৰহণ কৰি মডেলিঙৰ পৰাই তেওঁ নিজৰ কেৰিয়াৰ আৰম্ভ কৰিছিল, তেওঁ আছিল ২০১৪ চনৰ মিছ ডিভা আৰু *টাইমছ ফ্ৰেছ ফেচ*। ইয়াৰ লগতে তেওঁ ৰকিএছ, নীতা নিস্কা লুলা, এলমিৰা, টাইমছ অৱ ইণ্ডিয়া, ইনভিছালাইন ইণ্ডিয়া আদিৰ দৰে ব্ৰেণ্ডৰ সৈতেও সহযোগিতা কৰিছে।

## চলচ্চিত্ৰ তালিকা

### চলচ্চিত্ৰ
  

### সংগীত তালিকা

## বাহ্যিক সংযোগ
* 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:গায়িকা
শ্ৰেণী:ভাৰতীয় মহিলা
শ্ৰেণী:ভাৰতীয় চলচ্চিত্ৰ অভিনেত্ৰী
ছুৰইয়া খানুম

**ছুৰইয়া খানুম** (ইংৰাজী: Suraiya Khanum) পঞ্জাবৰ এগৰাকী প্ৰবীণ পাকিস্তানী লোক শিল্পী আৰু শাস্ত্ৰীয় গায়িকা। পাকিস্তান দূৰদৰ্শন আৰু অন্যান্য টিভি চেনেলত অন্তৰস্পৰ্শী পৰিবেশন আৰু চুফী সংগীত গোৱাৰ বাবেও তেওঁ পৰিচিত।

## কৰ্মজীৱন
১৯৭৭ চনত পাকিস্তানৰ মুলতানত থকা ৰেডিঅ' পাকিস্তানৰ এটা অনুষ্ঠানৰ গীত গাই ছুৰাইয়া খানুমে কৰ্মজীৱন আৰম্ভ কৰে। সংগীতৰ ক্ষেত্ৰত তেওঁ উস্তাদ মহম্মদ জুমনৰ দ্বাৰা প্ৰভাৱিত হৈছিল। উস্তাদ নুছৰত ফাতেহ আলী খানে তেওঁক ৮ বছৰ ধৰি প্ৰশিক্ষণ দিছিল আৰু আনুষ্ঠানিকভাৱেও তেওঁক ২১ বছৰ উস্তাদ ফৈজ আহমেদে প্ৰশিক্ষণ দিছিল। সংগীতৰ ক্ষেত্ৰত তেওঁ প্ৰবীণ লোকগায়ক তুফাইল নিয়াজীৰ লগতে ৰেচমা আৰু ইকবাল বানোৰ পৰা অনুপ্ৰাণিত হৈছিল।

২০১৫ চনৰ জনপ্ৰিয় সংগীত ৰিয়েলিটি টেলিভিছন ধাৰাবাহিক কোক ষ্টুডিঅ’ পাকিস্তানৰ অষ্টম ছিজনত তেওঁ এগৰাকী বৈশিষ্ট্যপূৰ্ণ শিল্পী হিচাপে অভিনয় কৰিছিল। তেওঁ সহশিল্পী আনোৱাৰ মকুদৰ সৈতে প্ৰবীণ লোকগায়ক তুফাইল নিয়াজীৰ দ্বাৰা পূৰ্বতে গোৱা জনপ্ৰিয় "চিৰিয়া দা চাম্বা" শীৰ্ষক এটা বিবাহ গীত গাইছিল৷ গীতটোৰ সংগীত, ৰচনা আৰু আনোৱাৰ মকসুদৰ দ্বাৰা এখন চিঠিৰ সুন্দৰ আখ্যান আবৃত্তিৰ বাবে প্ৰশংসা কৰা হৈছিল। কোৱা হৈছিল যে গীতটোৱে "দৰ্শকৰ বাবে এক স্মৰণীয় অভিজ্ঞতা সৃষ্টি কৰিছিল"।

## তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
পাকিস্তানী লোক-সংগীত

**পাকিস্তানী লোকসংগীত** বুলিলে পাকিস্তানত উৎপত্তি হোৱা স্থানীয় লোক-সংগীতৰ ধাৰাটোক বুজোৱা হয়।

## প্ৰধান লোকগায়কসকল
*মলীকা পোখৰাজ (১৯১২ - ২০০৪) (কাশ্মিৰী ডগৰী পাহাৰী ভাষাত গীত গাইছিল)
*তুফাইল নিয়াজী (১৯১৬ - ১৯৯০) (পঞ্জাবী ভাষাত গীত গাইছিল৷)
*আলম লোহাৰ (১৯২৮ - ১৯৭৯) (পঞ্জাবী ভাষাত গাইছিল, বিশেষকৈ জুগনি লোকগীত জনপ্ৰিয় কৰাৰ বাবে বিখ্যাত)
*আৰিফ লোহাৰ (তেওঁ পিতৃ আলম লোহাৰৰ পৰম্পৰা বজাই ৰখাৰ লগতে অধিক আধুনিক বাদ্যযন্ত্ৰ ব্যৱহাৰ কৰি গীত পৰিবেশন কৰে)
*পাথানয় খান (১৯২৬ - ২০০০) (চাৰাইকী ভাষাত গাইছিল)
*মহম্মদ জুমন (১৯৩৫ - ১৯৯০) (সিন্ধী আৰু চাৰাইকী ভাষাত গাইছিল)
*ৰেশ্মা (১৯৪৭ - ২০১৩) (পঞ্জাবী আৰু চৰাইকী ভাষাত গাইছিল)
*ইনায়ত হুছেইন ভট্টি (১৯২৮ - ১৯৯৯) (পাঞ্জাবীৰ লগতে শৰাইকী ভাষাতো গাইছিল)
*মুমতাজ লশ্বৰী, (জন্ম ১৯৪৫) (সিন্ধী ভাষাত গায়)
*এলান ফকিৰ (১৯৩২ - ২০০০) (সিন্ধী ভাষাত গাইছিল)
*জামাল-উদ-দিন ফকিৰ (১৯৫২ - ২০১৬)
*ফৈজ মহম্মদ বেলুচ (১৯০১ - ১৯৮২) (বেলুচি ভাষাত গাইছিল)
*ফৰিদা খানম (জন্ম ১৯২৯) (পঞ্জাবী ভাষাত গায়)
*আবিদা পাৰবীন (জন্ম ১৯৫৪) (সিন্ধি আৰু পঞ্জাবী ভাষাত গায়)
*আত্তাউল্লাহ খান এছাখেলভি (জন্ম ১৯৫১) (চৰাইকী ভাষাত গায়)
*সুৰইয়া মুলতানিকাৰ (জন্ম ১৯৪০) (চৰাইকী ভাষাত গায়)
*তাজ মুলতানি (মৃত্যু ২০১৮) (সিন্ধী ভাষাত গায়)
*সাঁই জহুৰ (জন্ম ১৯৪৫) (পঞ্জাবী ভাষাত গায়)
*ইকবাল বাহু (১৯৪৪ - ২০১২) (পঞ্জাবী ভাষাত গায়)
*গোলাম আলি (জন্ম ১৯৪০) (পঞ্জাবী ভাষাত গায়)
*ফিদা হুছেইন (গজল গায়ক) (১৯৫১ - ২০২০)
*শৌকত আলী (১৯৪৪ - ২০২১) (পঞ্জাবী ভাষাত গাইছিল)
*ছুৰইয়া খানুম (পঞ্জাবী আৰু চৰাইকী ভাষাত গায়)
*হামিদ আলী বেলা (মৃত্যু ২০০১) (পাঞ্জাবী ভাষাত গাইছিল)
*ছাদিক ফকিৰ (১৯৬৭ - ২০১৫)
*সনম মাৰ্ভী (পাঞ্জাবী, সিন্ধী আৰু চৰাইকী ভাষাত গায়)
*ৰহিম শ্বাহ (জন্ম ১৯৭৫) (পশতু ভাষাত গায়)
*নাজিয়া ইকবাল (পশতু ভাষাত গায়)
*গুল পান্ৰা (পশতু ভাষাত গায়)

## কাফি
সিন্ধী কাফি পাকিস্তানৰ সিন্ধ আৰু পঞ্জাবৰ এক থলুৱা সংগীতৰ ৰূপ। কাফি শব্দটো, আৰবী মূলৰ, “আল্লাহ কাফি” অভিব্যক্তিত "চূড়ান্ত" বা "পৰম" অৰ্থত ব্যৱহাৰ কৰা হৈছে, যাৰ অৰ্থ হৈছে, “সৰ্বশক্তিমান ঈশ্বৰ সৰ্বোচ্চ”। এইদৰে কাফি হৈছে ধ্ৰুপদী, অৰ্ধ-ধ্ৰুপদী আৰু লঘু সংগীত ৰূপৰ মিশ্ৰণৰ পৰা উদ্ভৱ হোৱা এক বিশেষ ৰূপত ৰচিত সংগীতৰ এক ভক্তিমূলক ৰূপ (বিশেষকৈ, খয়াল, টাপ্পা, থুমৰি, আৰু গীত)। চুফী সন্তসকলৰ ৰহস্যময় কবিতাবোৰ সাধাৰণতে কাফিৰ ধৰণত গোৱা হয়।

কাফি গোৱাৰ এটা পঞ্জাবী প্ৰকাৰো আছে। সিন্ধী কাফিৰ দৰেই পঞ্জাবী কাফিৰ আমেজ আৰু বিষয়বস্তুকো ধৰ্মনিৰপেক্ষ আৰু মানৱতাবাদী বুলি অভিহিত কৰিব পাৰি। শ্বাহ হুছেইন (ষোড়শ শতিকা) আৰু বুল্লে শ্বাহৰ (১৮ শতিকা) কাফিত তেওঁলোকে নিজৰ চিন্তাধাৰাৰ যোগাযোগৰ কৌশল গ্ৰহণ কৰিছে, শক্তিশালী আৰু ফলপ্ৰসূভাৱে মানৱতাৰ সংমিশ্ৰণ ঘটাইছে। এই কাফিসকলে ব্যংগ সুৰত কেতিয়াবা নিজৰ সময়ৰ ৰাজনৈতিক পৰিস্থিতি আৰু সামাজিক পৰিস্থিতিৰ প্ৰকৃত ছবি চিত্ৰিত কৰাৰ প্ৰয়াস কৰিছে।

সিন্ধী কাফি চুটি, সহজ আৰু ৰচনা আৰু সুৰত সুস্পষ্ট। সিন্ধ প্ৰদেশৰ এজন প্ৰখ্যাত চুফী সন্ত আৰু ৰহস্যবাদী কবি শ্বাহ আব্দুল লতিফ ভিতাই (মৃত্যু ১৭৫২) সিন্ধী কাফিৰ বিকাশত যথেষ্ট অৰিহণা যোগাইছিল, বহুতো পদ্য লিখিছিল আৰু সুৰ ৰচনা কৰিছিল যাক তেওঁ “শ্বাহ লতিফৰ সুৰ” নাম দিছিল। তেওঁৰ সুৰ আজিও জনপ্ৰিয়।

প্ৰয়াত জাহিদা পাৰবীন আছিল এগৰাকী নিপুণ কাফি গায়িকা। তেওঁৰ কন্যা শ্বাহিদা পাৰবীনো মাতৃৰ দৰেই গুণৰ অধিকাৰী। তথাপিও আজিৰ ধাৰা, আৰু হয়তো প্ৰয়োজনীয়তাই তেওঁক কাফিৰ পৰা আঁতৰাই গীত, গজল, অৰ্ধ-ধ্ৰুপদী আৰু লোকৰূপৰ দিশলৈ লৈ গৈছে। আবিদা পাৰবীন সিন্ধৰ আন এগৰাকী প্ৰখ্যাত কাফী গায়িকা, লগতে তেওঁ আন বহু ধাৰাৰ গীতো গায়।

## তথ্য সংগ্ৰহ

শ্ৰেণী:লোক-সংস্কৃতি
দিব্যা জৈন

**দিব্যা জৈন**  এগৰাকী ভাৰতীয় চফটৱেৰ ইঞ্জিনিয়াৰ আৰু উদ্যোগী। জৈনক *ফৰ্চুনে* "ডাটা ডয়েন" বুলি অভিহিত কৰিছে। বৰ্তমান গুগলৰ এম এলৰ সঞ্চালিকা। ইয়াৰ পূৰ্বে তেওঁ এড'বত এম এলৰ সঞ্চালিকা আছিল আৰু তাৰ আগতে বক্স ডাটাত ডাটা এনালাইছিছ ইঞ্জিনিয়াৰ আছিল।

## প্ৰাথমি ক জীৱন
জৈন ভাৰতৰ ৰুৰকীত শিক্ষা আৰু প্ৰযুক্তি বিজ্ঞানক গুৰুত্ব দিয়া পৰিয়ালত  ডাঙৰ-দীঘল হৈছিল। জৈনে আলিগড় বিশ্ববিদ্যালয় ৰ পৰা বৈদ্যুতিক অভিযান্ত্ৰিকীত স্নাতক ডিগ্ৰী লাভ কৰে আৰু ছান জোছ ষ্টেট বিশ্ববিদ্যালয়ৰ পৰা কম্পিউটাৰ অভিযান্ত্ৰিকীত স্নাতকোত্তৰ ডিগ্ৰী লাভ কৰে। ২০০৩ চনত তেওঁ ছান মাইক্ৰ'চিষ্টেমছৰ বাবে আৰু ২০০৫ চনত কাজিয়ন চিষ্টেমছ নামৰ এটা ষ্টাৰ্টআপত কাম কৰিবলৈ আৰম্ভ কৰে। জৈন আছিল dLoop নামৰ এটা ডাটা-এনালাইটিক্স কোম্পানীৰ সহ-প্ৰতিষ্ঠাপক। পিছলৈ তেওঁ বক্সত যোগদান কৰে, ২০১৩ চনত dLoop অধিগ্ৰহণ কৰাৰ পিছত। বক্সত তেওঁ মেচিন লাৰ্নিং প্ৰযুক্তি, তথ্য শ্ৰেণীবিভাজন আৰু বিষয়বস্তু বিশ্লেষণৰ কাম কৰে।

## পৰিয়াল আৰু সংস্কৃতি
দিব্যাৰ জন্মগ্ৰহণ কৰিছিল ভাৰতৰ ইউ পিৰ ৰূৰকী নামেৰে জনাজাত এখন সৰু বিশ্ববিদ্যালয় চহৰত ।  কলেজ স্নাতক হোৱাৰ পিছত তাই নিজৰ পচণ্ড মতে এজন চিনাকি মানুহৰ লগত মাত্ৰ ৩০ মিনিটৰ বাবে বিয়া হৈছিল। কেইদিনমানৰ পিছত তাই  বিদেশলৈ গুচি যায় এখন অচিনাকি দেশলৈ য'ত তাই কেৱল স্বামীক চিনি পায়।

## শিক্ষা
জৈনে আলিগড় বিশ্ববিদ্যালয়ৰ পৰা বৈদ্যুতিক অভিযান্ত্ৰিক বিষয়ত স্নাতক ডিগ্ৰী লাভ কৰে। এবছৰৰ পিছত তেওঁ আমেৰিকালৈ স্থানান্তৰিত হয় আৰু অতি সোনকালেই ছান জোছ ষ্টেট ইউনিভাৰ্চিটিৰ পৰা কম্পিউটাৰ ইঞ্জিনিয়াৰিঙত স্নাতকোত্তৰ ডিগ্ৰী লাভ কৰে।

## কৰ্ম জীৱন
২০০৩ চনত দিব্যাই ছান মাইক্ৰ’চিষ্টেমছত কাম কৰি নিজৰ কেৰিয়াৰ আৰম্ভ কৰে, তাৰ পিছত ২০০৫ চনত কাজিয়ন চিষ্টেমছ নামৰ এটা ষ্টাৰ্ট-আপলৈ গুচি যায়। পিছলৈ ২০০৯ চনত কাজিয়ন চিষ্টেমছ ইএমচিয়ে গ্ৰহণ কৰে। ২০০৯ চনত বিগ ডাটা আৰু হাডুপৰ বজাৰ অংশীদাৰিত্ব আৰু জনপ্ৰিয়তা যথেষ্ট বৃদ্ধি পাবলৈ আৰম্ভ কৰে। অন্তৰ্নিহিত প্ৰযুক্তিৰ প্ৰতি আকৰ্ষিত আৰু আগ্ৰহী জৈনে একেটাতে কিছু আনুষ্ঠানিক শিক্ষা গ্ৰহণ কৰাৰ সিদ্ধান্ত লয় আৰু ষ্টেনফৰ্ডৰ পৰা ডাটা মাইনিং আৰু বিশ্লেষণৰ এবছৰীয়া স্নাতক পাঠ্যক্ৰম সম্পূৰ্ণ কৰে। ২০১১ চনত জৈনে ইএমচি এৰি সেই বছৰৰ ছেপ্টেম্বৰ মাহলৈকে আন এটা ষ্টাৰ্টআপত কাম কৰে আৰু তাৰ পিছত dLoop Inc প্ৰতিষ্ঠা কৰে।

## তথ্য সূত্ৰ
জাহিদা পাৰবীন

**জাহিদা পাৰবীন** (ইংৰাজী: Zahida Parveen; ১৯২৫ – ১৫ মে' ১৯৭৫) এগৰাকী পাকিস্তানী শাস্ত্ৰীয় গায়িকা আৰু এগৰাকী চলচ্চিত্ৰৰ নেপথ্য গায়িকা।

তেখেতক “দ্য নাইটিংগেল” আৰু “দ্য কুইন অৱ কাফি” নামেৰে জনা গৈছিল৷

## প্ৰাৰম্ভিক জীৱন
১৯২৫ চনত ব্ৰিটিছ ভাৰতৰ অন্তৰ্গত পঞ্জাবৰ অমৃতসৰত জাহিদা পাৰবীনৰ জন্ম হৈছিল। তেওঁ সৰু হৈ থাকোঁতেই তেওঁৰ পিতৃ-মাতৃৰ মৃত্যু হয় আৰু ভগ্নী পীৰণ দিট্টীয়ে তেওঁক ডাঙৰ-দীঘল কৰে।

কাপুৰথালাৰ সাৰংগীবাদক বাবা তাজৰ পৰা গান শিকিবলৈ পাটিয়ালা ঘৰানা স্কুল অৱ ক্লাছিকেল মিউজিকত যোগদান কৰে। তাৰ পিছত তেওঁ অমৃতসৰৰ এজন সাৰংগীবাদক হুছেইন বক্স খানৰ ওচৰত অধ্যয়ন কৰে।

## কৰ্মজীৱন
বিভাজনৰ পাছত তেওঁ পাকিস্তানলৈ গুচি যায় আৰু লাহোৰৰ পাটিয়ালা ঘৰানাৰ আছিক হুছেইনৰ পৰা সংগীত শিকে। তাৰ পিছত লাহোৰৰ ৰেডিঅ’ পাকিস্তানত গীত গাবলৈ আৰম্ভ কৰে। ১৯৪৯ চনত চলচ্চিত্ৰৰ নেপথ্য গায়িকা হিচাপে কাম কৰি ইকবাল বানো আৰু মুনাৱাৰ চুলতানাৰ সৈতে মুণ্ড্ৰী ছবিত কাৱালী বাণীবদ্ধ কৰে।

ৰেডিঅ' পাকিস্তানত তেওঁ "ক্যা হাল সুনাৱান দিল দা" আৰু "মইন্দি আজ্জ কল আখ ফুৰকান্দি আই" গীত পৰিবেশন কৰে, গীতটো খোৱাজা গুলাম ফৰিদে ৰচনা কৰা কাফি শৈলীৰে গীতসমূহ হিজ মাষ্টাৰছ ভয়েচ (এইচএমভি)ৰ বাবে গ্ৰাম'ফোনত বাণীবদ্ধ কৰা হৈছিল আৰু যথেষ্ট জনপ্ৰিয় হৈছিল। তাৰ পিছত তেওঁ এইচ এম ভি, ৰেডিঅ' আৰু মঞ্চৰ বাবে উৰ্দু, চৰাইকী, হিন্দী, পঞ্জাবী আৰু সিন্ধী ভাষাত আৰু বহুতো কাফী বাণীবদ্ধ কৰে।

## ব্যক্তিগত জীৱন
জাহিদাৰ কন্যাৰ নাম শ্বাহিদা পাৰবীন। তেওঁ নিজৰ কন্যাক উস্তাদ আখতাৰ হুছেইন ওচৰত সংগীতৰ প্ৰশিক্ষণ।

## মৃত্যু
১৯৭৫ চনৰ ১৫ মে'ত পাকিস্তানৰ লাহোৰত ৫০ বছৰ বয়সত জাহিদা পাৰবীনৰ মৃত্যু হয়। মিয়ানি চাহাব কবৰস্থানত তেওঁক শেষকৃত্য সম্পন্ন কৰা হয়।

## তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
চেৰিং লেণ্ডল

**চেৰিং লেণ্ডল** () এগৰাকী ভাৰতীয় স্ত্ৰীৰোগ বিশেষজ্ঞ আৰু ভাৰতৰ লাডাখ কেন্দ্ৰীয় শাসিত অঞ্চলৰ মহিলা স্বাস্থ্যৰ অন্যতম পথ প্ৰদৰ্শক। তেওঁ লেহৰ সোণম নৰ্বু মেম'ৰিয়েল চৰকাৰী চিকিৎসালয়ত সেৱা আগবঢ়াইছিল আৰু অন্যান্য শিক্ষানুষ্ঠানৰ সৈতেও জড়িত। ভাৰত চৰকাৰে তেওঁক ভাৰতীয় চিকিৎসা বিজ্ঞানলৈ আগবঢ়োৱা অৱদানৰ বাবে ২০০৬ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী আৰু ২০২০ চনত ভাৰতীয় চিকিৎসা বিজ্ঞানলৈ আগবঢ়োৱা অৱদানৰ বাবে পদ্মভূষণ প্ৰদান কৰে, তেওঁ জম্মু-কাশ্মীৰৰ পৰা এই বঁটা লাভ কৰা কেইখনমান মহিলাৰ ভিতৰত এগৰাকী আৰু এই সন্মান লাভ কৰিবলৈ সক্ষম হোৱা লাডাখৰ প্ৰথমগৰাকী মহিলা চিকিৎসক। গোটেই কেৰিয়াৰত উৎকৃষ্টতা প্ৰদৰ্শন কৰা বা অস্তিত্বত গৌৰৱ আৰু মহানতাৰ উদাহৰণ দাঙি ধৰা ‘ৱাল অৱ ফেম’তো তেওঁক অন্তৰ্ভুক্ত কৰা হৈছে। ৱালে সেইসকল ব্যক্তি আৰু দলক স্বীকৃতি দিয়ে যিসকলে উচ্চ কৃতিত্ব অৰ্জন কৰিছে আৰু/বা সমাজলৈ গুৰুত্বপূৰ্ণ অৱদান আগবঢ়াইছে। লাডাখীৰ প্ৰখ্যাত লোকসংগীতজ্ঞ মৰুপ নামগ্যালৰ জীৱনৰ ওপৰত নিৰ্মিত তথ্যচিত্ৰ দ্য ছং কলেক্টৰত লেণ্ডোলক দেখা গৈছে। তেওঁক ২০২০ চনত ভাৰতৰ তৃতীয় সৰ্বোচ্চ অসামৰিক বঁটা পদ্মভূষণ প্ৰদান কৰা হৈছিল।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
লাঠমাৰ হোলী

**লাঠমাৰ হোলী** () অৰ্থাৎ লাঠিৰে খেলা হোলী যঁজা চহৰ হিচাপে জনাজাত বৰছানা আৰু নন্দগাঁৱত পালন কৰা এক হিন্দু ধৰ্মীয় উৎসৱ; এই দুই চহৰক ক্ৰমে ৰাধা আৰু কৃষ্ণ নগৰ বুলিও জনা যায়। প্ৰতি বছৰে হোলীৰ সময়ছোৱাত হাজাৰ হাজাৰ ভক্ত আৰু পৰ্যটক এই চহৰদুখনলৈ গৈ এই উৎসৱ উদযাপন কৰে। সাধাৰণতে এই উৎসৱ এসপ্তাহতকৈ অধিক সময় ধৰি চলি থাকে আৰু ৰং পঞ্চমীৰ দিনা শেষ হয়।

## উৎপত্তি
ঐশ্বৰিক যোৰা ৰাধা আৰু কৃষ্ণৰ সৈতে জড়িত কিংবদন্তিৰ সৈতে জড়িত এই উৎসৱে ইয়াক ন-কৈ সৃষ্টি কৰিব বিচাৰে। কিংবদন্তি অনুসৰি নন্দগাঁৱৰ বাসিন্দা আৰু বৃষভানুৰ জোঁৱাই বুলি গণ্য কৰা ভগৱান শ্ৰীকৃষ্ণই তেওঁৰ প্ৰিয় ৰাধা আৰু তেওঁৰ বন্ধুসকলৰ ওপৰত ৰং ছটিয়াই দিব বিচাৰিছিল। কিন্তু, কৃষ্ণ আৰু তেওঁৰ বন্ধুসকলে বৰচনাত প্ৰৱেশ কৰাৰ লগে লগে তেওঁলোকক বৰচনাৰ পৰা খেদি পঠিয়াবলৈ ৰাধা আৰু তেওঁৰ লগৰীসকলে তেওঁলোকক ধেমেলীয়াভাৱে লাঠিৰে খেদি যায়। সেই ধাৰা অনুসৰণ কৰি প্ৰতি বছৰে হোলী উপলক্ষে বৰচনাৰ জোঁৱাই হিচাপে গণ্য কৰা নন্দগাঁৱৰ পুৰুষসকলে বৰচনালৈ যায় আৰু মহিলাসকলে ৰং আৰু লাঠিৰে (হাতত তুলি লোৱা লাঠি) আদৰণি জনায়। নন্দগাঁৱৰ পুৰুষ আৰু বৰচনাৰ মহিলা দুয়োপক্ষই নিখুঁত ভাল হাস্যৰসেৰে এই উদযাপনৰ পৰিৱেশ ৰচনা কৰে।
## চিত্ৰ ভাণ্ডাৰ

Samaj gathering during Lathmar hoil.jpg|কৃষ্ণ মন্দিৰত ৰঙত বুৰ যোৱা লোক
Lathmar Women.jpg|লাথমাৰৰ সময়ত পুৰুষলৈ অপেক্ষাত নাৰী
Latmar women in action in Barsana.jpg|লাঠি হাতত লৈ নাৰী
Spherical Colors.jpg|বৰছনাত ৰঙৰ উদযাপন চিত্ৰিত কৰা ছবি
Barsana Holi Festival.jpg|বৰছনাৰ ৰাধা-কৃষ্ণ মন্দিৰত হোলী


## তথ্য সূত্ৰ

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ সংস্কৃতি
শ্ৰেণী:লোক-সংস্কৃতি
ৰঞ্জিতা কৌৰ

**ৰঞ্জিতা ৰবি কৌৰ** (; জন্ম: ২২ ছেপ্টেম্বৰ ১৯৫৬) এগৰাকী ভাৰতীয় অভিনেত্ৰী আৰু ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ FTII) প্ৰশিক্ষণপ্ৰাপ্ত। তেওঁ প্ৰায় ৪৭ খন ছবিত অভিনয় কৰিছে। এই ছবিসমূহৰ ভিতৰত আছে লাইলা মজনু (১৯৭৬), আঁখিয়ো কে ঝৰোখেঁ ছে (১৯৭৮) আৰু পতি পত্নী ঔৰ ৱহ (১৯৭৮)। তেওঁ তিনিবাৰকৈ ফিল্মফেয়াৰ বঁটাৰ বাবে মনোনীত হৈছিল, য’ত ওপৰত উল্লেখ কৰা দুখন ছবিও আছে।
## কৰ্মজীৱন
লাইলা মজনু (১৯৭৬) ছবিখনত ঋষি কাপুৰৰ বিপৰীতে মুখ্য চৰিত্ৰত অভিনয় কৰি কৌৰে তেওঁৰ চলচ্চিত্ৰী কেৰিয়াৰ আৰম্ভ কৰে। পৰৱৰ্তী সময়ত তেওঁ পতি পত্নী ঔৰ ৱহ (সঞ্জীৱ কুমাৰৰ সৈতে) আৰু আঁখিয়ো কে ঝৰোখেঁ ছে (শচীনৰ সৈতে) আদি ব্যৱসায়িকভাৱে সফল ছবিত অভিনয় কৰে। মিথুন চক্ৰৱৰ্তীৰ সৈতে সুৰক্ষা, তাৰাণা, হমছে বঢ়কৰ কৌন, আদত ছে মজবুৰ, বাজী, ঘৰ এক মন্দিৰ (১৯৮৪) আদি ছবিত তেওঁ এক বিশিষ্ট যুতি গঠন কৰিছিল। সত্তে পে সত্তাত তেওঁ অমিতাভ বচ্চনৰ নায়িকাৰ চৰিত্ৰত অভিনয় কৰিছিল। কৌৰে ৰাজশ্ৰীৰ বহু সফল ছবিত অভিনয় কৰি এই প্ৰডাকচন হাউচটোৰ সৈতে জড়িত আছিল । ঋষি কাপুৰ, শচীন, ৰাজ বব্বৰ, ৰাজ কিৰণ, দীপক পৰাশৰ, বিনোদ মেহৰা আৰু আমোল পালেকাৰৰ সৈতে কেইবাখনো ছবিত অভিনয় কৰিছিল। চলচ্চিত্ৰ জগতৰ পৰা মেলানি মগাৰ পূৰ্বে তেওঁৰ শেষ ছবিখন আছিল ১৯৯০ চনত গুনাহোঁ কা দেৱতা। নব্বৈৰ দশকৰ মাজভাগত কেইখনমান টেলিভিছন ধাৰাবাহিকত অভিনয় কৰি তেওঁ অভিনয়ৰ পৰা বিৰতি লৈছিল। ১৫ বছৰৰ পাছত পুনৰ চিনেমালৈ ঘূৰি আহে অঞ্জানে: দ্য আনন’ন (২০০৫)ৰ যোগেদি। ২০০৮ চনত তেওঁ জিন্দগী তেৰে নাম ছবিত অভিনয় কৰে, যিয়ে তেওঁক মিথুন চক্ৰৱৰ্তীৰ সৈতে পুনৰ মিলিত কৰে। ছবিখনৰ পলমকৈ ২০১২ চনত মুক্তি পাইছিল। ২০১১ চনত তেওঁ শচীনৰ সৈতে আঁখিয়ো কে ঝৰোখেঁ ছেৰ ছিকুৱেল জানা পেহচানাত পুনৰ মিলিত হয়। ২০২৪ চনৰ হিচাপত আজিলৈকে এইখনেই তেওঁৰ শেষ ছবি।
## তথ্য সংগ্ৰহ

## বাহ্যিক সংযোগ
* 
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:হিন্দী চলচ্চিত্ৰৰ অভিনেত্ৰী
খেটপাৰ্টুগ

**খেটপাৰ্টুগ** () বা খেট পাৰটুগ, আফগানিস্তানী লোকসকলে পৰিধান কৰা এক প্ৰকাৰৰ পাষ্টুন কাপোৰ।

## মূল
খেট পাৰ্টুগৰ ইয়াৰ ইতিহাস কুছান আৰু পাৰ্থিয়ান আভিজাত্যৰ পৰাই বিচাৰি পোৱা যায়। কোৱা হয় যে, পাৰ্থিয়ানসকলৰ কাৰ্ল আৰু ছাৰ্ব নামৰ বংশসমূহে, সম্ভৱতঃ কাৰ্লানি আৰু চাৰ্বানিৰ পাষ্টুন কনফেডাৰেচনে এই ধৰণৰ টিউনিক আৰু বেগী পেণ্ট পিন্ধিছিল। কুশনসকলেও একেধৰণৰ কাপোৰ পিন্ধিছিল। সম্ভৱতঃ পষ্টুনসকলে সদায় এটা বা আন ডিজাইনৰ খেট পাৰ্টুগ পিন্ধি আহিছে। খেট পাৰ্টুগ আফগানিস্তান আৰু পাকিস্তানত পিন্ধা পুৰুষৰ শালৱাৰ কামিজৰ আগৰ ৰূপ আৰু সম্ভৱতঃ ভাৰতত পিন্ধা শ্বেৰৱানী নামৰ বিয়াৰ সাজ-পোছাকৰো পূৰ্বৰ ৰূপ, কিয়নো শ্বেৰৱানী নামটো ছৰৱানীৰ পৰা আহিছে, যিটো নিজেই ছৰবানীৰ পৰা ভুল উচ্চাৰণ কৰা হৈ আহিছে

## ডিজাইন
### খেট
খেট হৈছে ওপৰৰ কাপোৰ যিটো ঢিলা আৰু কঁকালত সামান্য টান আৰু বেছিকৈ টিউনিক বা চোলাৰ দৰে, বহল হাতৰ আঁঠুৰ দৰে আৰু আঁঠুৰ তললৈ যোৱা স্মোকৰ দৰে। খেটত পৰম্পৰাগতভাৱে কাষত ফলা নাথাকে, আৰু কঁকালত বেল্ট লগাই পিন্ধা হয়।

### পাৰ্টুগ
পাৰ্টুগ হৈছে তলৰ কাপোৰ যিটো অতি ঢিলা আৰু প্লেটেৰে ভৰা, কঁকালৰ চাৰিওফালে ভাঁজযুক্ত আৰু গজমান সামগ্ৰীৰে নিৰ্মিত। খেট পাৰ্টুগ আফগানিস্থানত লোকনৃত্য আট্টান নাচি থকা পুৰুষে পিন্ধা সাজ-পোছাকৰ সৈতেও মিল আছে।
## চিত্ৰ শালা

File:A Loyal Afghan WDL11457.png|পৰম্পৰাগত খেট পাৰ্টুগ (পৰম্পৰাগত ঢিলা পেছাৱাৰী শালৱাৰ) (১৮৪২)
File:Khattak Dance.jpg|খট্টক নৃত্যশিল্পীয়ে খেট পাৰ্টুগ পিন্ধি নাচিছে
File:The main street in the bazaar at Caubul.jpg|কাউবুলৰ বজাৰৰ মূল ৰাস্তাটো; খেত পাৰ্টুগ পিন্ধা পুৰুষ (১৮৪২)
File:Afghan royal soldiers of the Durrani Empire.jpg|ডুৰ্ৰাণী মুখীয়ালসকলে খেট পাৰ্টুগ পিন্ধিছে


## তথ্য সূত্ৰ

শ্ৰেণী:বস্ত্ৰ
শ্ৰেণী:আফগানিস্তান
দহি-হাণ্ডী

**দহি হাণ্ডী** ()  কৃষ্ণ জন্মাষ্টমীৰ সৈতে জড়িত এক মনোৰঞ্জন আৰু প্ৰতিযোগিতামূলক অনুষ্ঠান।

ই কৃষ্ণ জন্মাষ্টমীৰ পিছদিনা আগষ্ট বা ছেপ্টেম্বৰ মাহত অনুষ্ঠিত হয়। ইয়াৰ লগত জড়িত সম্প্ৰদায়সমূহে দৈ (দহি), মাখন বা আন গাখীৰ ভিত্তিক খাদ্যৰে ভৰা মাটিৰ পাত্ৰ এটা সুবিধাজনক বা ওখ উচ্চতাত ওলোমাই থোৱা থয়। যুৱক-যুৱতীসকলে দল গঠন কৰি এশাৰীৰ ওপৰত আন এশাৰী মানু উঠি মানুহৰ পিৰামিড বনাই পাত্ৰটোৰ ওচৰ পাবলৈ বা ভাঙিবলৈ চেষ্টা কৰে। তেনে কৰাৰ সময়ত মানুহে তেওঁলোকক ঘেৰি ধৰি গান গায়, সংগীত বজায় আৰু উৎসাহিত কৰে। ই এক ৰাজহুৱা দৃশ্য, আৰু এটা পুৰণি পৰম্পৰা। শেহতীয়াকৈ দহি হাণ্ডীক সংবাদ মাধ্যমৰ কভাৰেজ, পুৰস্কাৰৰ ধন আৰু বাণিজ্যিক পৃষ্ঠপোষকতাৰে অধিক জনপ্ৰিয় কৰা হৈছে। শৈশৱতে গোকুলৰ ওচৰ-চুবুৰীয়া ঘৰৰ পৰা দুষ্টামিৰে ঘিঁউ আৰু অন্যান্য দৈ চুৰি কৰা বন্ধু-বান্ধৱীৰ সৈতে কৃষ্ণ দেৱতাৰ কিংবদন্তিৰ আধাৰত এই অনুষ্ঠানৰ আয়োজন কৰা হৈছে। তেওঁক মাখন চোৰ বা ঘিঁউ চোৰ বুলিও কোৱা হয়। ওচৰ-চুবুৰীয়াই তেওঁৰ হাতেৰে ঢুকি নোপোৱাকৈ বাহিৰত ওখকৈ পাত্ৰবোৰ ওলোমাই তেওঁৰ দুষ্টামি ৰোধ কৰিবলৈ চেষ্টা কৰিছিল, কিন্তু কৃষ্ণই সেইবোৰৰ ওচৰলৈ যোৱাৰ যিকোনো উপায় বিচাৰিছিল।
## বৰ্ণনা

মহাৰাষ্ট্ৰত জন্মাষ্টমীক দহি হাণ্ডী (দহি: দৈ; হাণ্ডি: মাটিৰ পাত্ৰ) হিচাপে পালন কৰা হয়। ইয়াৰ আয়োজন প্ৰায় প্ৰতি আগষ্ট মাহত কৰা হয়। দেশৰ বাকী অংশত কৃষ্ণ জন্মাষ্টমী নামেৰে পৰিচিত গোকুলাষ্টমী উৎসৱ কৃষ্ণৰ জন্মৰ উদযাপন কৰা হয় আৰু দহি হাণ্ডী ইয়াৰ অংশ। এই অনুষ্ঠানত মানুহৰ পিৰামিড বনাই গাখীৰ, দৈ, মাখন, ফল-মূল আৰু পানীৰে ভৰা মাটিৰ পাত্ৰ এটা ভাঙি সুবিধাজনক উচ্চতাত ওলোমাই থোৱা হয়, আৰু শিশু কৃষ্ণৰ কৰ্ম অনুকৰণ কৰি হাণ্ডী ভঙা হয়। কেতিয়াবা ইয়াৰ পৰিৱৰ্তে পুৰস্কাৰৰ ধনখিনি পাত্ৰটোত যোগ কৰা হয়।

এই মানৱ পিৰামিড গঠনত অংশগ্ৰহণ কৰা লোকসকলক বুজাবলৈ গোবিন্দ (কৃষ্ণৰ আন এটা নামো) বা গোবিন্দ পাঠক শব্দ ব্যৱহাৰ কৰা হয়। প্ৰকৃত অনুষ্ঠানৰ কেইসপ্তাহমান আগতে তেওঁলোকে গোটত অনুশীলন কৰে। এই গোটবোৰক মণ্ডল বুলি কোৱা হয় আৰু তেওঁলোকে স্থানীয় অঞ্চলবোৰত ঘূৰি ফুৰে, অনুষ্ঠানৰ সময়ত যিমান পাৰি সিমান পাত্ৰ ভাঙিবলৈ চেষ্টা কৰে। পিৰামিড গঠনৰ বাবে সমন্বয় আৰু মনোযোগৰ প্ৰয়োজন; তলৰ স্তৰবোৰ বেছিভাগ মানুহেৰে গঠিত, মজবুত হ’লে ভাল, আনহাতে মধ্যম স্তৰৰ খেলুৱৈসকলে তলৰ আৰু কান্ধত থিয় হোৱাসকলৰ প্ৰতিও মনোযোগ দিব লাগে। বাহিৰৰ স্তৰৰ ব্যক্তিসকলে ভাৰসাম্য বজাই ৰখাত গুৰুত্ব দিব লাগিব। যিহেতু ওপৰলৈ পাতল মানুহৰ প্ৰয়োজন হয়, সেয়েহে ওপৰৰ স্তৰটোত সাধাৰণতে এটা সৰু ল’ৰা থাকে। পাত্ৰটো ভাঙিলে সাধাৰণতে অংশগ্ৰহণকাৰীসকলৰ ওপৰত ভিতৰৰ বস্তুবোৰ ছিটিকি পৰে। পৰম্পৰাগতভাৱে দৰ্শকে অংশগ্ৰহণকাৰীসকলক বাধা দিবলৈ পানী নিক্ষেপ কৰে আৰু মানুহে মাৰাঠী ভাষাত "আলা ৰে আলা, গোবিন্দ আলা" (গোবিন্দা আহি পাইছে) ধ্বনি দিয়ে। পিৰামিড গঠনৰ লগত প্ৰায়ে ভিৰ, সংগীত আৰু নৃত্যও দেখা যায়।

অন্ধ্ৰ প্ৰদেশ আৰু তেলেংগানাত এই উৎসৱক উত্তোৎসৱ (তেলেগু উত্তৰত: পাত্ৰ ওলোমাবলৈ আঁহযুক্ত নেটৱৰ্কৰ স্লিং আৰু উৎসৱ: উৎসৱ) হিচাপে পালন কৰা হয়। বিখ্যাত তিৰুপতি ভেংকটেশ্বৰ মন্দিৰত এই প্ৰাচীন খেলবিধ নৱমীৰ দিনা (কৃষ্ণ জন্মস্তমীৰ পিছদিনা) অতি উৎসাহেৰে পালন কৰা হয়।[4] শ্ৰী কৃষ্ণ স্বামী আৰু শ্ৰী মলয়াপ্পা স্বামীৰ শোভাযাত্ৰাত মন্দিৰৰ চাৰিওফালে শোভাযাত্ৰা কৰি মন্দিৰৰ ঠিক সন্মুখৰ ঠাইলৈ লৈ যোৱা হয় য'ত উত্তোৎসৱ কৰা হয়। এই খেলবিধ স্থানীয় যুৱক-যুৱতীসকলে দেৱতাৰ সন্মুখত খেলি পুৰস্কাৰৰ ধন লাভ কৰাৰ চেষ্টা কৰে যিটো ২৫ ফুট দীঘল কাঠৰ খুঁটাৰ মূৰত বান্ধি থোৱা হয়, আঠাযুক্ত আৰু অন্যান্য তেলীয়া পদাৰ্থৰে লেপি দিয়া হয়।

## তথ্য সূত্ৰ

শ্ৰেণী:ভাৰতৰ সংস্কৃতি
শ্ৰেণী:হিন্দুধৰ্মৰ উৎসৱসমূহ
শ্ৰেণী:লোক-সংস্কৃতি
পুনম ধিল্লোঁ

**পুনম ধিল্লোঁ** (; জন্ম: ১৮ এপ্ৰিল ১৯৬২) এগৰাকী ভাৰতীয় অভিনেত্ৰী আৰু ৰাজনীতিবিদ। তেওঁ ১৯৭৮ চনৰ এগৰাকী প্ৰাক্তন ইভছ উইকলি মিছ ইয়ং ইণ্ডিয়া। ১৯৭৯ চনৰ ছবি নুৰীৰ বাবে বেছিকৈ পৰিচিত। ৰেড ৰোজ (১৯৮০), দৰ্দ (১৯৮১), ৰোমাঞ্চ (১৯৮৩), সোহনী মহিৱাল (১৯৮৪), তেৰী মেহেৰবানিয়াঁ (১৯৮৫) সমুন্দৰ (১৯৮৬), সবেৰেৱালী গাড়ী (১৯৮৬), কৰ্ম (১৯৮৬), নাম (১৯৮৬) আৰু মালামাল (১৯৮৮) আদি তেওঁৰ কিছুমান সুপৰিচিত ছবি।

২০০৯ চনত বিগ বছত অংশগ্ৰহণ কৰা ধিল্লোঁৱে ২০১৩ চনত চ’নী টিভিৰ শৃংখলা এক নয়ী পেহচানত শাৰদা মোদীৰ মুখ্য চৰিত্ৰত অভিনয় কৰিছিল। তেওঁ থিয়েটাৰতো কাম কৰিছে, যাৰ আৰম্ভণি তেওঁ বঁটা বিজয়ী নাটক "দ্য পাৰ্ফেক্ট হাজবেণ্ড" আৰু আন বহু নাটকৰে কৰিছিল। দ্য পাৰ্ফেক্ট হাজবেণ্ডৰ কেইবাটাও শ্বো আমেৰিকা আৰু ডুবাইত হৈছিল।

২০০৪ চনত ভাৰতীয় জনতা পাৰ্টিত যোগদান কৰা ধিল্লোঁই ২০১৯ চনত দলটোৰ মুম্বাই ইউনিটৰ উপ-সভাপতি হিচাপে নিযুক্তি লাভ কৰে।
## তথ্য সংগ্ৰহ

## বাহ্যিক সংযোগ

* 
* 
*  
 শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় মঞ্চ অভিনেত্ৰী
শাওলি মিত্ৰ

**শাওলি মিত্ৰ** () এগৰাকী ভাৰতীয় বঙালী থিয়েটাৰ আৰু চলচ্চিত্ৰ অভিনেত্ৰী, পৰিচালক, নাট্যকাৰ আছিল। ঋত্বিক ঘটকৰ *জুক্তি টাক্কো আৰ গাপ্পো*ত বংগাবালাৰ চৰিত্ৰত অভিনয় কৰিছিল। তেখেত সোম্ভু মিত্ৰ আৰু তৃপ্তি মিত্ৰৰ কন্যা, যিসকল নাট্য ব্যক্তিত্বও আছিল।

## কৰ্মজীৱন
মিত্ৰই শৈশৱৰ পৰাই পিতৃ-মাতৃ সোম্ভু মিত্ৰ আৰু তৃপ্তি মিত্ৰৰ নিৰ্দেশনাত নাটকৰ লগত জড়িত হৈ আছিল। অমলৰ চৰিত্ৰত অভিনয় কৰিছিল ডকঘৰ নাটকত। পিছলৈ তেওঁ নিজাকৈ নাট্যগোষ্ঠীও গঠন কৰে। ২০১১ চনত তেওঁ ৰবীন্দ্ৰ শৰ্ধোশাতো জন্মবৰ্ষ উদজাপন সমিতিৰ অধ্যক্ষ হয়। বহুৰূপী প্ৰডাকচনৰ সৈতে কাম কৰিছিল। তেখেতে নাৰী মুক্তিৰ ওপৰত বহুলভাৱে প্ৰশংসিত নাট নিৰ্মাণৰ পথ প্ৰদৰ্শক "পাঞ্চম বৈদিক" নাট্যগোট প্ৰতিষ্ঠা কৰে।

## ব্যক্তিগত জীৱন আৰু মৃত্যু
১৯৭৭ চনৰ জুলাই মাহত বহুৰূপীৰ কলিপ্ৰসাদ ঘোষৰ সৈতে বিবাহপাশত আবদ্ধ হয় মিত্ৰৰ। ২০২২ চনৰ ১৬ জানুৱাৰীত হৃদৰোগত আক্ৰান্ত হৈ দক্ষিণ কলকাতাৰ নিজ গৃহত ৭৩ বছৰ বয়সত মিত্ৰৰ মৃত্যু হয়।

## চলচ্চিত্ৰ

* জুক্তি টাক্কো আৰ গাপ্পো (চৰিত্ৰৰ নাম বংগোবালা)

## পুৰস্কাৰ

* বাংলা থিয়েটাৰত অভিনয়ৰ বাবে ২০০৩ চনত সংগীত নাটক অকাডেমী বঁটা
* ভ্ৰাম্যমাণ থিয়েটাৰত আজীৱন সাফল্যৰ বাবে ২০১২ চনত বংগ বিভূষণ।
* পদ্মশ্ৰী ২০০৯ চনত কলা শাখাত।

## তথ্য সংগ্ৰহ

শ্ৰেণী:অভিনেত্ৰী
শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
পলি সেনগুপ্তা

**পলি সেনগুপ্তা** (; জন্ম: অম্বিকা গোপালকৃষ্ণন; জন্ম ১৯৪৮) ইংৰাজী ভাষাৰ এগৰাকী ভাৰতীয় লেখক।[1] বিশেষকৈ শিশুৰ বাবে নাট্যকাৰ আৰু লেখিকা হিচাপে তেওঁ সুপৰিচিত। তেওঁৰ আনুষ্ঠানিক প্ৰথম নাম অম্বিকা যদিও তেওঁৰ পলি সেনগুপ্তা নামেৰেহে অধিক পৰিচিত। সেনগুপ্তাই কলেজৰ প্ৰবক্তা, জ্যেষ্ঠ বিদ্যালয়ৰ শিক্ষক, শৈক্ষিক পৰামৰ্শদাতা, যোগাযোগ আৰু ভাষা দক্ষতাৰ পৰামৰ্শদাতা, বজাৰ গৱেষণা প্ৰতিষ্ঠানৰ পৰামৰ্শদাতা সম্পাদক, মণ্টেছৰী স্কুলীয়া ছাত্ৰ-ছাত্ৰীৰ শিক্ষক হিচাপে কাম কৰি আহিছে। 
শিশুৰ বাবে সেনগুপ্তাই লিখা কেইবাখনো গ্ৰন্থ ইতিমধ্যে প্ৰকাশ পাইছে, যাৰ ভিতৰত নিম্নোক্ত কেইখন উল্লেখনীয়-
**দ্য এক্সকুইজিট বেলেন্স (১৯৮৫)*,<br />
দ্য ৱে টু মাই ফ্ৰেণ্ডছ হাউচ (১৯৮৮)*,
*দ্য ষ্ট’ৰী অৱ দ্য ৰোড (১৯৯৩)*,
*হাউ দ্য পাথ গ্ৰ’ (১৯৯৭)- (সকলো শিশু বুক ট্ৰাষ্ট, নতুন দিল্লী)*,
*চতুৰ কাঠমিস্ত্ৰী আৰু অন্যান্য কাহিনী*,
*দুষ্ট কুকুৰ আৰু অন্যান্য কাহিনী, আৰু*
*দ্য ব্লেক স্নেক এণ্ড অদাৰ ষ্ট’ৰীজ (সকলো ফ্ৰেংক ব্ৰাদাৰ্ছ, নতুন দিল্লী, ১৯৯৩)*,
*জলফুল (স্কোলাষ্টিক, ২০০০)*,
*বিক্ৰম আৰু ভেটাল (২০০৬) আৰু*
*বিক্ৰমাদিত্যৰ সিংহাসন(২০০৭)(পাফিন)*।
তেওঁৰ দ্বাৰা লিখিত *ৰ'ল কল*ক ইণ্ডোনেছিয়া ভাষালৈ অনুবাদ কৰা হৈছে। আনহাতে *বিক্ৰম আৰু বেতাল*ক ফৰাচী ভাষালৈ অনুবাদ কৰা হৈছে। তেওঁ 'দ্য লাইটছ চেঞ্জড'ও লিখিছে। এই চুটি ছবিখন ৬ষ্ঠ শ্ৰেণীৰ বাবে এনচিইআৰটিৰ নাগৰিক বিজ্ঞানৰ কিতাপত লিখা হৈছে। 

২০১৪ চনৰ অক্তোবৰত তেওঁৰ দ্বাৰা লিখিত উপন্যাস *ইংগা* প্ৰকাশিত হয়।
## তথ্যসূত্ৰ

শ্ৰেণী:ভাৰতীয় মহিলা কবি
শ্ৰেণী:লেখিকা
শ্ৰেণী:ঔপন্যাসিক
শ্ৰেণী:নাট্যকাৰ
শ্ৰেণী:ভাৰতৰ নাৰী
গুল পান্ৰা

**গুল পান্ৰা** (ইংৰাজী: Gul Panra; জন্ম: ৬ ছেপ্টেম্বৰ ১৯৮৯) এগৰাকী পাকিস্তানী লোকগায়ক আৰু ভ্ৰমণকাৰী শিল্পী, মূলতঃ পশতু ভাষাৰ সংগীত উদ্যোগৰ সৈতে জড়িত। তেওঁক মেহনাজ নামেৰেও জনা যায়৷ তেওঁ পাকিস্তান, যুক্তৰাজ্য আৰু আফগানিস্তানত অনুষ্ঠান পৰিৱেশন কৰিছে। পাকিস্তান ছুপাৰ লীগত ঘৰুৱা ক্ৰিকেট দল পেছাৱাৰ জালমীৰ ব্ৰেণ্ড এম্বেছাদৰ হিচাপে কাম কৰি আহিছে আৰু ২০১৬ চনত দলটোৰ আৰম্ভণিৰ পৰাই দলটোৰ কেইবাটাও থীমচং গাইছে।

২০১৫ চনত আতিফ আছলামৰ সৈতে পাৰ্চী ভাষাত "মন আমাদেহ আম" গীতৰ ৰিমিক্স সংস্কৰণ গাইছিল। ২০১৮ চনত তেওঁ গায়ক হাছান জাহাংগীৰৰ সৈতে "হাৱা হাৱা" গীতটো গাইছিল। ২০২১ চনত আলী জাফৰৰ "লৰ্ছা পেখাৱাৰ"ৰ কভাৰ সংস্কৰণত তেওঁক উপস্থাপন কৰোৱা হয়।

## প্ৰাৰম্ভিক জীৱন
১৯৮৯ চনৰ ৬ ছেপ্টেম্বৰত উত্তৰ-পশ্চিম সীমান্ত প্ৰদেশৰ পেছোৱাৰ চহৰৰ ইউছুফজাই জনগোষ্ঠীৰ এক মধ্যবিত্ত পৰিয়ালত গুল পান্ৰাই জন্মগ্ৰহণ কৰিছিল। প্ৰথমতে তেওঁৰ নাম আছিল মেহনাজ৷ পাকিস্তানৰ দূৰদৰ্শন আৰু সংবাদ মাধ্যম আত্মপ্ৰকাশৰ পিছতেই তেওঁ চৰ্চালৈ আহিছিল। ৰক্ষণশীল পৰিয়ালৰ আৰু তেওঁৰ মাতৃয়ে তেওঁৰ সংগীত কেৰিয়াৰক লৈ সুখী নাছিল। পেছোৱাৰ বিশ্ববিদ্যালয়ত নামভৰ্তি লাভ কৰি সমাজ সেৱা বিভাগত তেওঁ স্নাতকোত্তৰ ডিগ্ৰী সম্পূৰ্ণ কৰে। ২০১০ চনত এগৰাকী উৎসাহী আৰু দক্ষ কণ্ঠশিল্পী হিচাপে তেওঁ নিজৰ কেৰিয়াৰ আৰম্ভ কৰিছিল আৰু দ্ৰুতগতিত খ্যাতি লাভ কৰিছিল।

## তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
অৰুণা জয়ন্তী

**অৰুণা জয়ন্তী** ; এগৰাকী ভাৰতীয় ব্যৱসায়ী আৰু কেপজেমিনীৰ এছিয়া পেচিফিক আৰু লেটিন আমেৰিকাৰ ব্যৱসায়িক ইউনিটৰ পৰিচালন সঞ্চালক। ইয়াৰ পূৰ্বে তেওঁলোকৰ বিজনেছ চাৰ্ভিচেছৰ চিইঅ’ আৰু কেপজেমিনি ইণ্ডিয়াৰ চিইঅ’ হিচাপে ভূমিকা পালন কৰিছিল। ২০০০ চনত জয়ন্তীয়ে কেপজেমিনিত যোগদান কৰে আৰু ভাৰতত প্ৰতিষ্ঠানটোৰ অফশ্ব'ৰ ক্ষমতাসমূহ আৰম্ভ আৰু স্থাপন কৰা মূল দলৰ অংশ আছিল, শেষত তেওঁলোকৰ বিশ্বব্যাপী আউটচ'ৰ্চিং সেৱাৰ নেতৃত্ব দিছিল। জয়ন্তী ২০১৪ চনৰ নৱেম্বৰৰ পৰা নেচনেল ইনষ্টিটিউট অৱ টেকন'লজি কালিকাটৰ ব'ৰ্ড অৱ গৱৰ্ণৰৰ অধ্যক্ষ।

## শিক্ষাৃৃ
জয়ন্তীয়ে ১৯৮৪ চনত এছভিকেএম ৰ এনএমআইএমএছৰ Shri Vile Parle Kelavani Mandal's Narsee Monjee Institute of Management Studies(SVKM's NMIMS) পৰা আৰ্থিক পৰিচালন অধ্যয়ন (Management Studies in Finance) বিষয়ত স্নাতকোত্তৰ ডিগ্ৰী লাভ কৰে।

## বঁটা
জয়ন্তীক ২০১১ আৰু ২০১২ চনত ফৰ্চুন ইণ্ডিয়াৰ 'সৰ্বাধিক শক্তিশালী মহিলা', আৰু ২০১১-২০১৫ আৰু ২০১৭-২০১৮ চনত বিজনেছ টুডেৰ 'বিজনেছৰ আটাইতকৈ শক্তিশালী মহিলা'ৰ ভিতৰত অন্তৰ্ভুক্ত কৰা হৈছিল। 

 ২০১৩ চনত তেওঁ 'ইণ্ডিয়া টুডে মহিলা বঁটা' লাভ কৰে। জয়ন্তী নাছকমৰ কাৰ্যবাহী পৰিষদৰ সদস্যও।

## লগতে চাওক
*ৰোশনী নাদৰ

## তথ্য সূত্ৰ
অনুসূয়া সেনগুপ্তা

**অনুসূয়া সেনগুপ্তা** ()এগৰাকী ভাৰতীয় কবি, লেখিকা, কৰ্মী, আৰু ইণ্টাৰনেটত প্ৰান্তীয় কণ্ঠৰ প্ৰতিনিধিত্বৰ ক্ষেত্ৰৰ বিশেষজ্ঞ।
## প্ৰাথমিক জীৱন
১৯৭৪ চনত ভাৰতৰ জ্যেষ্ঠ প্ৰশাসনিক বিষয়া অভিজিত সেনগুপ্তা আৰু অভিনেত্ৰী, শিশু সাহিত্যৰ লেখিকা আৰু নাট্যকাৰ মাতৃ পলি সেনগুপ্তা (জন্ম অম্বিকা গোপালকৃষ্ণন)ৰ ঘৰত জন্মগ্ৰহণ কৰে। শৈশৱৰ বেছিভাগ সময় তেওঁ দক্ষিণ ভাৰতৰ এটা অঞ্চল উত্তৰ কৰ্ণাটকত কটায়।

লালন-পালনৰ বিষয়ে সেনগুপ্তাই মন্তব্য কৰিছিল, "মই সামাজিক ন্যায়ৰ প্ৰতি দায়বদ্ধ পৰিয়ালত ডাঙৰ হৈছো।" তেওঁ ইংৰাজী, হিন্দী, কানাড়া, বাংলা, তামিল আৰু মালয়ালম কয়।
## শিক্ষা
১৯৯২ চনত ইন্দিৰা নগৰৰ নেচনেল পাব্লিক স্কুলৰ পৰা দ্বাদশ শ্ৰেণী সমাপ্ত কৰে। সেনগুপ্তাই ভাৰতৰ নতুন দিল্লীৰ দিল্লী বিশ্ববিদ্যালয়ৰ লেডী শ্ৰী ৰাম কলেজ ফৰ উইমেনৰ পৰা অৰ্থনীতি বিজ্ঞানত স্নাতক ডিগ্ৰী লাভ কৰে আৰু ১৯৯৫ চনত সন্মানেৰে স্নাতক ডিগ্ৰী লাভ কৰে।লেডী শ্ৰী ৰাম কলেজ ফৰ ৱমেনৰ এগৰাকী বিশিষ্ট প্ৰাক্তন ছাত্ৰী সেনগুপ্তাক ২০১৪ চনৰ লিংগজ্ঞান একাডেমিক কংগ্ৰেছত তেওঁৰ কবিতা "মৌনতা"ৰ এটা অংশ আবৃত্তি কৰিবলৈ আমন্ত্ৰণ জনোৱা হৈছিল৷

১৯৯৮ চনত অক্সফৰ্ড বিশ্ববিদ্যালয়ৰ কুইন এলিজাবেথ হাউছৰ পৰা ৰোডছ স্কোলাৰ হিচাপে অধ্যয়ন কৰি তেওঁ উন্নয়ন অধ্যয়নত দৰ্শনত স্নাতকোত্তৰ ডিগ্ৰী লাভ কৰে। পিছলৈ তেওঁ অক্সফৰ্ডত ৰাজনীতিত ডক্টৰেট ডিগ্ৰীৰ কাম কৰে আৰু কৰ্ণাটকৰ আৰক্ষীৰ ভিতৰত আনুষ্ঠানিক আৰু অনানুষ্ঠানিক গাঁথনি আৰু প্ৰথাৰ বিষয়ে অধ্যয়ন কৰে। পল অমৰৰ *নিউ ৰেচিয়াল মিছনছ অৱ পুলিচিং: ইণ্টাৰনেশ্যনেল পাৰ্চপেক্টিভছ অন ইভলভিং ল*' নামৰ গ্ৰন্থ অনুসৰি অক্সফৰ্ডত তেওঁৰ গৱেষণাৰ শিৰোনাম আছিল "এম্বেডেড অৰ ষ্টাক: দ্য ষ্টাডি অৱ দ্য ইণ্ডিয়ান ষ্টেট, ইয়াৰ এম্বেডনেছ ইন ছ'চিয়েল ইনষ্টিটিউচনছ এণ্ড ষ্টেট কেপাচিটি।" এই গ্ৰন্থখনত সেনগুপ্তাই এটা অধ্যায় লিখিছিল-যাৰ শিৰোনাম আছিল, "কনচেপ্ট, কেটেগৰী, এণ্ড ক্লেইম: ইনচাইটছ অন কাষ্ট এণ্ড এথনিচিটি'৷ ইয়াৰ উপৰিও সেনগুপ্তা ২০০৭ চনৰ পৰা ২০০৯ চনলৈকে বাৰ্কলেৰ কেলিফৰ্ণিয়া বিশ্ববিদ্যালয়ত অতিথি পণ্ডিত আছিল।
## তথ্যসূত্ৰ

শ্ৰেণী:লেখিকা
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:ভাৰতীয় মহিলা কবি
মালা সেন

**মালা সেন** (, ৩ জুন ১৯৪৭ – ২১ মে' ২০১১) এগৰাকী বঙালী-ভাৰতীয়-ব্ৰিটিছ সাহিত্যিক আৰু মানৱ অধিকাৰ কৰ্মী আছিল। এগৰাকী কৰ্মী হিচাপে তেওঁ ১৯৬০ আৰু ১৯৭০ চনৰ সময়ছোৱাত লণ্ডনত নাগৰিক অধিকাৰ সক্ৰিয়তা আৰু জাতি সম্পৰ্কৰ দিশত কৰা কামৰ বাবে পৰিচিত আছিল৷ এয়া তেওঁৰ ব্ৰিটিছ এছিয়ান আৰু ব্ৰিটিছ ব্লেক পেন্থাৰ আন্দোলনৰ অংশ আছিল। পিছলৈ তেওঁ ভাৰতত নাৰী অধিকাৰৰ দিশত সক্ৰিয় হৈ পৰে। লেখিকা হিচাপে তেওঁ ১৯৯৪ চনত নিৰ্মিত প্ৰশংসিত ছবি বেণ্ডিত কুইনৰ আধাৰ গ্ৰন্থ ‘ইণ্ডিয়াছ বেণ্ডিট কুইন: দ্য ট্ৰু ষ্ট’ৰী অৱ ফুলন দেৱী’ৰ বাবে পৰিচিত আছিল। ভাৰতৰ গ্ৰাম্য অঞ্চলৰ নাৰীৰ ওপৰত হোৱা অত্যাচাৰৰ দিশত গৱেষণা কৰাৰ পিছত তেওঁ ২০০২ চনত *ডেথ বাই ফায়াৰ* (Death by Fire) গ্ৰন্থখন প্ৰকাশ কৰে।

১৯৪৭ চনৰ ৩ জুনত উত্তৰাখণ্ডৰ মুছুৰীত জন্মগ্ৰহণ কৰা মালা সেনৰ ঘৰ লেফটেনেণ্ট জেনেৰেল লিয়নেল প্ৰতীপ সেন আৰু কল্যাণী গুপ্তাৰ কন্যা। ১৯৫৩ চনত পিতৃ-মাতৃৰ বিবাহ বিচ্ছেদৰ পিছত তেওঁক পিতৃয়ে ডাঙৰ-দীঘল কৰে। ডেৰাডুনৰ ৱেলহাম গাৰ্লছ স্কুলত পঢ়াৰ পিছত তেওঁ মুম্বাইৰ নিৰ্মলা নিকেতন কলেজত গৃহ বিজ্ঞান অধ্যয়ন কৰে। পুনে বিশ্ববিদ্যালয়ত স্থান লাভ কৰে আৰু তাৰ পৰাই ফাৰুখ ধোণ্ডীক লগ পায়। ১৯৬৫ চনত কেম্ব্ৰিজ বিশ্ববিদ্যালয়লৈ বৃত্তি লাভ কৰা ধোণ্ডীৰ সৈতে ইংলেণ্ডলৈ পলায়ন কৰে। ১৯৬৮ চনত তেওঁলোকৰ বিবাহ হয় আৰু ১৯৭৬ চনত বিবাহ বিচ্ছেদ হয় যদিও তেওঁলোকৰ মাজত বন্ধুত্বপূৰ্ণ সম্পৰ্ক অব্যাহত থাকে।

ইংলেণ্ডত উপস্থিত হোৱাৰ পিছত সেনে বিল পৰিশোধ কৰাত সহায় কৰিবলৈ চিলাই কৰা কাম কৰিবলৈ আৰম্ভ কৰে। জাতিগত সম্পৰ্কৰ প্ৰতি ক্ৰমান্বয়ে আগ্ৰহ প্ৰকাশ কৰি তেওঁ লেষ্টাৰত ভাৰতীয় কাৰখানাৰ শ্ৰমিকসকলৰ অধিকাৰৰ বাবে যুঁজিছিল। ৰেচ টুডে আলোচনীত তেওঁ লণ্ডনৰ ইষ্ট এণ্ডৰ বাংলাদেশীসকলে কেনেকৈ মিঠাইৰ দোকানত কাম কৰি ছাত্ৰাবাসত বাস কৰিছিল (য'ত শ্বিফটৱৰ্কাৰসকলে ২৪ ঘণ্টাই বিচনা ভাগ কৰি লৈছিল), তাৰ বিষয়ে প্ৰতিবেদন লিখিছিল।[ ভাৰতীয় পৰিয়ালৰ পৰা পৃথক হৈ তেওঁলোকে অবিবাহিত হিচাপে তালিকাভুক্ত হোৱাৰ বাবে গৃহ নিৰ্মাণৰ বাবে যোগ্যতা অৰ্জন কৰা নাছিল। স্বামী আৰু অন্যান্য কৰ্মীসকলৰ সৈতে মিলি সেনে বঙালী হাউছিং একচন গ্ৰুপ প্ৰতিষ্ঠা কৰে, যাৰ ফলত ইষ্ট লণ্ডনত বাংলাদেশী সম্প্ৰদায়ৰ বাবে ব্ৰিক লেনক নিৰাপদ বাসস্থান হিচাপে প্ৰতিষ্ঠা কৰা হয়।

ধোণ্ডীৰ লগতে সেন ব্ৰিটিছ ব্লেক পেন্থাৰ আন্দোলনৰ সক্ৰিয় সদস্যও আছিল।ৰেচ টুডে কালেকটিভৰ প্ৰাৰম্ভিক সদস্য আছিল। তেওঁৰ লেখাসমূহ পল ফিল্ড, ৰবিন বান্স, লেইলা হাছান আৰু মাৰ্গাৰেট পিককে সম্পাদনা কৰা 'হিয়াৰ টু ষ্টে, ইয়াৰ টু ফাইট' – এ ৰেচ টুডে এন্থলজীত অন্তৰ্ভুক্ত কৰা হৈছে, য'ত ১৯৭৩ চনৰ পৰা ১৯৮৮ চনৰ ভিতৰত জাৰ্নেলখনলৈ অৱদানৰ বিষয়ে উল্লেখ কৰা হৈছে।

## তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:মৃত ব্যক্তি
শ্ৰেণী:মানৱ অধিকাৰ কৰ্মী
শ্ৰেণী:সাহিত্যিক
লতিকা সৰকাৰ

**লতিকা সৰকাৰ** (, ৪ জানুৱাৰী ১৯২৩ – ২৩ ফেব্ৰুৱাৰী ২০১৩) ভাৰতৰ এগৰাকী উল্লেখনীয় নাৰীবাদী, সমাজকৰ্মী, শিক্ষাবিদ আৰু অধিবক্তা আছিল, যি ভাৰতৰ নাৰী অধ্যয়ন আৰু মহিলাৰ অধিকাৰৰ ক্ষেত্ৰত অগ্ৰণী ভূমিকা পালন কৰিছিল৷ ১৯৮০ চনত স্থাপিত দিল্লীৰ *চেণ্টাৰ ফৰ ৱমেনছ ডেভেলপমেণ্ট ষ্টাডিজ* (চি ডব্লিউ ডি এছ) আৰু ১৯৮২ চনত স্থাপিত *ইণ্ডিয়ান এছ’চিয়েশ্যন ফৰ ৱমেন ষ্টাডিজ*ৰ প্ৰতিষ্ঠাপক সদস্য হিচাপে ১৯৫১ চনৰ পৰা ১৯৮৩ চনলৈকে দিল্লী বিশ্ববিদ্যালয়ৰ তেওঁ আইন অনুষদত আইন অধ্যাপনা কৰিছিল আৰু লগতে আইন অনুষদৰ মুৰব্বীও আছিল৷ ইয়াৰ পিছত তেওঁ ভাৰতীয় আইন শিক্ষানুষ্ঠানত অধ্যাপনা কৰে। কেম্ব্ৰিজ বিশ্ববিদ্যালয়ৰ পৰা স্নাতক ডিগ্ৰী লাভ কৰা তেওঁ প্ৰথমগৰাকী ভাৰতীয় মহিলা৷ তেওঁ পিছলৈ ১৯৫১ চনত বিশ্ববিদ্যালয়ৰ পৰা আইন বিষয়ত পি এইচ ডি ডিগ্ৰী লাভ কৰা প্ৰথমগৰাকী ভাৰতীয় মহিলাও হয়।
## প্ৰাথমিক জীৱন আৰু শিক্ষা
১৯২৩ চনত জন্মগ্ৰহণ কৰা তেখেতে পশ্চিম বংগৰ এটা অভিজাত পৰিয়ালত ডাঙৰ-দীঘল হৈছিল, য'ত তেওঁৰ পিতৃ ছাৰ ধীৰেন মিত্ৰ ভাৰতৰ আগশাৰীৰ অধিবক্তা আছিল।.

ৰকাৰে কেম্ব্ৰিজৰ নিউনহাম কলেজত আইন অধ্যয়ন কৰিছিল আৰু অধ্যয়ন কৰা আৰু তাৰ পিছত বিশ্ববিদ্যালয়খনৰ পৰাও স্নাতক ডিগ্ৰী লাভ কৰা প্ৰথমগৰাকী ভাৰতীয় মহিলা হিচাপে পৰিগণিত হৈছিল। পিছলৈ তেওঁ আইন বিষয়ত পি এইচ ডিত লাভ কৰে৷ কেম্ব্ৰিজ বিশ্ববিদ্যালয়ত ১৯৫১ চনত এই ডিগ্ৰী তেওঁক প্ৰদান কৰা হয়। ইয়াৰ পিছত ১৯৬০ চনত হাৰ্ভাৰ্ড বিশ্ববিদ্যালয়ত তেওঁ আন্তঃৰাষ্ট্ৰীয় আইন অধ্যয়ন কৰে, য'ত তেওঁ চাৰিগৰাকী ভাৰতীয় ছাত্ৰীৰ ভিতৰত অন্যতম আছিল৷ ১৯৬১ চনত সৰকাৰ ভাৰতলৈ উভতি আহে।

## কৰ্মজীৱন
৯৫৩ চনত যেতিয়া সৰকাৰে দিল্লী বিশ্ববিদ্যালয়ৰ আইন অনুষদত অধ্যাপনা আৰম্ভ কৰিছিল তেতিয়া তেওঁ অনুষদৰ প্ৰথমগৰাকী মহিলা প্ৰবক্তা আছিল। আইন এতিয়াও মহিলাৰ বাবে এটা নতুন ক্ষেত্ৰ আছিল৷ প্ৰথম অৱস্থাত এই পাঠ্যক্ৰমত মাত্ৰ ১০ গৰাকী ছোৱালী আছিল, যিটো সংখ্যা ১৯৬০ চনৰ ভিতৰত ৮০–১০০ লৈ বৃদ্ধি পাইছিল। ১৯৮৩ চনলৈকে তেওঁ ইয়াত অধ্যাপনা কৰিছিল আৰু বিশিষ্ট আইনবিদ আৰু উকীলসকলক পঢ়ুৱাইছিল৷ তেওঁ ডন বিশ্ববিদ্যালয়তো আইন অনুষদৰ মুৰব্বী হৈছিল।

১৯৮০ চনত বিনা মজুমদাৰে প্ৰতিষ্ঠা কৰা *চেণ্টাৰ ফৰ ৱমেনছ ডেভেলপমেণ্ট ষ্টাডিজ* (CWDS), দিল্লীৰ প্ৰতিষ্ঠাপক সদস্য হয়৷ এই অনুষ্ঠানটোৱে ভাৰতৰ মহিলাৰ অধ্যয়নৰ গতিপথত প্ৰভাৱ পেলোৱা এক প্ৰভাৱশালী প্ৰতিষ্ঠানলৈ পৰিণত হয়। ১৯৮০ আৰু '৯০ দশকৰ ভিতৰত তেওঁ দিল্লীৰ ভাৰতীয় আইন প্ৰতিষ্ঠানত অপৰাধমূলক আইন অধ্যাপনা কৰিছিল। ১৯৮২ চনত তেওঁ স্থাপিত ইণ্ডিয়ান এছ'চিয়েচন ফৰ ৱমেনছ ষ্টাডিজৰ প্ৰতিষ্ঠাপক সদস্যও হৈছিল।

## ব্যক্তিগত জীৱন
কেম্ব্ৰিজত পঢ়ি থকাৰ সময়তে ১৯৫১ চনত লতিকা সৰকাৰে চঞ্চল চৰকাৰক লগ পায়৷ ১৯৫৭ চনত তেওঁলোকৰ বিবাহ হয়। চাঞ্চল চৰকাৰে ১৯৬৩ চনত এজন বিশিষ্ট সাংবাদিক, দ্য ষ্টেটছমেনৰ সহকাৰী সম্পাদক আৰু প্ৰেছ ইনষ্টিটিউট অৱ ইণ্ডিয়াৰ প্ৰতিষ্ঠাপক সঞ্চালক হিচাপে পৰিগণিত হয়৷ ২০০৫ চনৰ ১০ অক্টোবৰত দিল্লীত তেওঁৰ মৃত্যু হয়। তেওঁলোকৰ কোনো সন্তান নাছিল৷

## তথ্যসূত্ৰ

শ্ৰেণী:ভাৰতীয় অধিবক্তা
শ্ৰেণী:নাৰীবাদী
শ্ৰেণী:অধিবক্তা
শ্ৰেণী:ভাৰতৰ নাৰী
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:শিক্ষাবিদ
শ্ৰেণী:মৃত ব্যক্তি
শ্ৰেণী:ভাৰতীয় ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
নাজিয়া ইকবাল

**নাজিয়া ইকবাল** (উৰ্দু: نازيه اقبال, ইংৰাজী: Nazia Iqbal; জন্ম: প্ৰায় ১৯৮৪) পাকিস্তানৰ এগৰাকী পশতু ভাষাৰ গায়িকা। এসময়ত তেওঁ পেছোৱাৰ জালমি ক্ৰিকেট দলৰ ব্ৰেণ্ড এম্বেছাদৰ আছিল। তেওঁ সংযুক্ত আৰৱ আমিৰাত, যুক্তৰাজ্য আৰু বিশ্বৰ অন্যান্য বহু ঠাইত অনুষ্ঠান পৰিৱেশন কৰে। পশতু ভাষাৰ উপৰিও তেওঁ উৰ্দু, পাৰ্চী আৰু আৰবী ভাষাতো গীত গায়।

বৰ্তমান তেওঁ সন্তানৰ সৈতে যুক্তৰাজ্যৰ লণ্ডনত বাস কৰে। ২০০৫ চনত তেওঁ দিলাৱাইজ আমানৰ সৈতে বিবাহ পাশত আবদ্ধ হয় যদিও ২০১৯ চনত তেওঁলোকৰ বিবাহ বিচ্ছেদ হয়।

## তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
প্ৰিয়া পল

**প্ৰিয়া পল** ( জন্ম ১৯৬৭) এগৰাকী ভাৰতীয় ব্যৱসায়ী, দ্য পাৰ্ক হোটেলছৰ সংঘবদ্ধ সংস্থা হোটেল পৰিচালনা কৰা  আপীজে চুৰেন্দ্ৰ গ্ৰুপৰ সহযোগী প্ৰতিষ্ঠান আপীজে সুৰেন্দ্ৰ পাৰ্ক হোটেলৰ অধ্যক্ষ।

## কৰ্ম জীৱন
প্ৰিয়াই ৱেলছলী কলেজত অধ্যয়ন কৰিছিল। অধ্যয়ন সমাপ্ত কৰাৰ পিছত, ২১ বছৰ বয়সত "দ্য পাৰ্ক নিউ দিল্লী"ত এক বিপণন পৰিচালক হিচাপে নিজৰ পিতৃৰ অধীনত কাম কৰা আৰম্ভ কৰে।
সুৰেন্দ্ৰ পালৰ মৃত্যুৰ পিছত, তেওঁ ১৯৯০ চনত আপীজে চুৰেন্দ্ৰ গ্ৰুপৰ আতিথ্য বিভাগৰ অধ্যক্ষ হিচাপে দায়িত্ব গ্ৰহণ কৰে।

## পাৰিবাৰিক ব্যৱসায়
প্ৰিয়া পলে এক ব্যৱসায়িক পৰিয়ালত জন্ম গ্ৰহণ কৰিছিল, যি প্ৰথমে ষ্টীলৰ বেপাৰ বাণিজ্য, উৎপাদন আৰু প্ৰস্তুতকৰণত জড়িত আছিল। পিছলৈ, পৰিয়ালৰ ব্যৱসায় শ্বিপিং খণ্ডলৈ বিৱৰ্তন ঘটে। তেওঁৰ পিতৃ সুৰেন্দ্ৰ পলে পৰৱৰ্তী সময়ত আতিথেয়তা , চাহ , ভূমি সম্পত্তি , বিত্ত , আৰু লজিষ্টিকছ  আদি বিভিন্ন খণ্ডত ব্যবসায় সম্প্ৰসাৰিত কৰিছিল। বৰ্তমানে, এই পৰিয়াল কেন্দীক ব্যৱসায় প্ৰিয়া পাল, তেওঁৰ ভাতৃ আৰু ভগ্নীয়ে একেলগে পৰিচালনা কৰি আহিছে।
## বঁটা
*ফেডাৰেচন অৱ হোটেল এণ্ড ৰেষ্টুৰেণ্ট এছ’চিয়েশ্যন অৱ ইণ্ডিয়াই তেওঁক বছৰৰ *ইয়ং এণ্টাৰপ্ৰেনিউৰ বঁটা (১৯৯৯–২০০০)* প্ৰদান কৰে।
*তেখেতে দ্য ইকনমিক টাইমছ এৱাৰ্ডৰ বাবে বছৰৰ ব্যৱসায়ী হিচাপে মনোনীত হৈছিল (২০০২–২০০৩)।
*২০১২ চনৰ জানুৱাৰী মাহত গণৰাজ্য দিৱসৰ প্ৰাকক্ষণত ভাৰত চৰকাৰে প্ৰিয়া পলক পদ্মশ্ৰী বঁটা প্ৰদান কৰিছে।

## তথ্য সূত্ৰ
সনম মাৰ্ভী

**সনম মাৰ্ভী** (সিন্ধী: صنم ماروی, ইংৰাজী: Sanam Marvi; জন্ম: ১৭ এপ্ৰিল ১৯৮৬) এগৰাকী পাকিস্তানী লোক সংগীত আৰু চুফি গায়িকা। তেওঁ সিন্ধী, পঞ্জাবী আৰু বেলুচি ভাষাত গীত পৰিবেশন কৰে।

## প্ৰাৰম্ভিক জীৱন আৰু কেৰিয়াৰ
সনাম মাৰ্ভীৰ শৈশৱ কষ্ট আৰু দৰিদ্ৰতাৰে ভৰা আছিল। মাৰ্ভীয়ে ৭ বছৰ বয়সৰ পৰাই সংগীতৰ প্ৰশিক্ষণ আৰম্ভ কৰিছিল। তেওঁ সিন্ধী পৰিয়ালৰ কন্যা আছিল। তেওঁৰ পিতৃ ফকীৰ খান মহম্মদ এজন সিন্ধী লোক-সংগীতজ্ঞ আৰু হাৰমনিয়ামবাদক আছিল৷ তেওঁ মাৰ্ভীক ২ বছৰ ধৰি শাস্ত্ৰীয় সংগীতৰ প্ৰশিক্ষণ দিছিল। পিছলৈ সিন্ধৰ নুছৰত ফাতেহ আলী খানৰ পৰা গোৱালিয়ৰ ঘৰানা পৰম্পৰাৰ ধ্ৰুপদী গায়ন আৰু ৰাগ শিকিছিল। তেওঁ লোক-গায়িকা আবিদা পাৰবীনৰ পৰাও তেওঁ বহু কথা শিকিছে। ২০০৪ আৰু ২০০৫ চনত তেওঁ ৰফি পিয়ৰ থিয়েটাৰত অভিনয় কৰিছিল।

২০০৯ চনত ইউছুফ চালাহুদ্দিনে আয়োজন কৰা পাকিস্তান টেলিভিছন কৰ্পৰেশ্যন চেনেলৰ সংগীত অনুষ্ঠান ‘বীৰ্ছা হেৰিটেজ’ত সনম মাৰ্ভীয়ে আত্মপ্ৰকাশ কৰে। মাৰ্ভীৰ বাবেই পাকিস্তানী মনোৰঞ্জন জগতৰ পৰা বিৰতি লোৱাৰ বাবে মাৰ্ভীয়ে ‘তেওঁৰ বাবে বাবাৰ দৰে’ (পিতৃৰ দৰে) বুলি কয়। পিছলৈ তেওঁ পাকিস্তানী দূৰদৰ্শন ধাৰাবাহিক “কোক ষ্টুডিঅ' পাকিস্তান”ত লাইভ সংগীত পৰিবেশন কৰে।

মাৰ্ভীয়ে বিশ্বজুৰি চুফী সংগীতানুষ্ঠান পৰিৱেশন কৰিছে। চুফি, গজল আৰু লোকশৈলীৰ ৩ গৰাকী শ্ৰেষ্ঠ শিল্পীৰ ভিতৰত এগৰাকী হিচাপে মাৰ্ভীক গণ্য কৰা হয়। আন ২ জন হৈছে আবিদা পাৰবীন আৰু টিনা ছানি। ১৯৮১ চনৰ উমৰাও জান চলচ্চিত্ৰৰ বাবে বিখ্যাত চলচ্চিত্ৰ প্ৰযোজক মুজাফৰ আলীয়ে আয়োজন কৰা “২০১০ চনৰ চুফী সংগীত উৎসৱ জাহান-ই-খুছৰাউ”ত একক অনুষ্ঠান পৰিবেশন কৰি তেওঁ ভাৰতীয় মাটিত অভিষেক ঘটায়। ২০১১ চনৰ ফেব্ৰুৱাৰী মাহত ভাৰতৰ হায়দৰাবাদৰ চৌমহল্লা পেলেচত টাইমছ অৱ ইণ্ডিয়াৰ “অমন কি আশা” অনুষ্ঠানত তেওঁ ভাৰতীয় নেপথ্য গায়িকা ৰেখা ভৰদ্বাজৰ সৈতে কণ্ঠদান কৰে।

২০১২ চনত লণ্ডন, পেৰিছ, নিউয়ৰ্কত অনুষ্ঠিত সংগীতানুষ্ঠানত হাদিকা কিয়ানি আৰু আলী জাফৰৰ সৈতে গীত গাই মাৰ্ভিয়ে লাইভ কনচাৰ্ট গায়কীৰ অভিষেক ঘটায়।

সনম মাৰ্ভীয়ে অনুভৱ কৰে যে চুফি কবিসকলে লিখা গীতৰ কথাবোৰত জনসাধাৰণৰ বাবে এক সাৰ্বজনীন আৰু কালজয়ী আবেদন আছে আৰু সেই শব্দবোৰত মানুহে প্ৰশান্তি লাভ কৰে।

শেহতীয়াকৈ তেওঁ লোকসংগীতৰ সৈতে জড়িত হৈ আছে আৰু ক'ক ষ্টুডিঅ'ৰ মঞ্চৰ পৰা গীত পৰিবেশন কৰে।

## বঁটা
*নৱম আন্তঃৰাষ্ট্ৰীয় সংগীত মহোৎসৱত ইউনেস্কো বঁটা
*২০২০ চনত পাকিস্তানৰ ৰাষ্ট্ৰপতিৰ দ্বাৰা তামঘা-ই-ইমতিয়াজ (মেডেল অৱ ডিষ্টিংচন) বঁটা
*লটিফ বঁটা (২০১১)
*শ্ৰেষ্ঠ গায়ক – চুফীবাদ বিশ্ববিদ্যালয়
*শ্ৰেষ্ঠ গায়ক লঘূ সংগীত – ২০১২ চনত ভিৰ্ছাত অনুষ্ঠিত ১৭ সংখ্যক পিটিভি ৰাষ্ট্ৰীয় বঁটা

## তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
ভাৰতৰ সাংস্কৃতিক মণ্ডল

**ভাৰতৰ সাংস্কৃতিক মণ্ডল** হৈছে ভাৰত চৰকাৰৰ সাংস্কৃতিক মন্ত্ৰালয়ে ভাৰতৰ বিভিন্ন অঞ্চলৰ সাংস্কৃতিক ঐতিহ্যৰ প্ৰসাৰ আৰু সংৰক্ষণৰ বাবে সংজ্ঞায়িত কৰা সাতটা অঞ্চল। এই প্ৰতিটো মণ্ডলত এটা মণ্ডল কেন্দ্ৰৰ ব্যৱস্থা কৰা হৈছে। বেছিভাগ খণ্ড কেন্দ্ৰ ১৯৮৫ চনত ভাৰতৰ তেতিয়াৰ প্ৰধানমন্ত্ৰী ৰাজীৱ গান্ধীয়ে ঘোষণা কৰিছিল আৰু ১৯৮৬–৮৭ চনৰ সময়ছোৱাত আনুষ্ঠানিকভাৱে কাম আৰম্ভ কৰিছিল। তেওঁলোকৰ উল্লেখিত লক্ষ্য হৈছে "*ভাৰতীয় সংস্কৃতিৰ প্ৰাচীন শিপা শক্তিশালী কৰা আৰু সংমিশ্ৰিত জাতীয় সংস্কৃতিৰ বিকাশ আৰু সমৃদ্ধ কৰা*"।

পূৰ্বে ব্ৰিটিছ ভাৰত আৰু পশ্চিমবংগৰ ৰাজধানী কলকাতা চহৰক "ভাৰতৰ সাংস্কৃতিক ৰাজধানী" বুলিও জনা যায়।

## মণ্ডলসমূহ

প্ৰতিটো মণ্ডলৰ এটা খণ্ড মুখ্য কাৰ্যালয় আছে য’ত এটা খণ্ড সাংস্কৃতিক কেন্দ্ৰ স্থাপন কৰা হৈছে। কেইবাখনো ৰাজ্যৰ একাধিক মণ্ডলত সদস্যপদ আছে যদিও মণ্ডল বিভাগত কোনো ৰাজ্যিক মহকুমা ব্যৱহাৰ কৰা নহয়। তেওঁলোকৰ দায়িত্বত থকা মণ্ডলসমূহৰ সংস্কৃতিৰ প্ৰচাৰৰ উপৰিও প্ৰতিটো মণ্ডল কেন্দ্ৰ অনুষ্ঠানৰ আয়োজন কৰি আৰু অন্যান্য মণ্ডলৰ পৰা শিল্পীক আমন্ত্ৰণ কৰি ভাৰতৰ অন্যান্য সাংস্কৃতিক মণ্ডলসমূহৰ সৈতে ক্ৰছ প্ৰচাৰ আৰু এক্সপ’জাৰ সৃষ্টিৰ কামো কৰে।

## লগতে চাওক
*ভাৰতৰ প্ৰশাসনিক বিভাগসমূহ

## বাহ্যিক সংযোগ
* Cultural Center in India
* Official Website of North Zone Cultural Centre
* Official Website of North-East Zone Cultural Centre 
* Official Website of South Zone Cultural Centre 
* Official Website of West Zone Cultural Centre
* Information about West Zone Cultural Centre and Shilpgram. 

## তথ্যসূত্ৰ

শ্ৰেণী:ভাৰতৰ সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
লীলা ওমচেৰী

**লীলা ওমচেৰী** (; জন্ম:৩১ মে' ১৯২৯ – মৃত্যু:১ নৱেম্বৰ ২০২৩) এগৰাকী ভাৰতীয় শাস্ত্ৰীয় গায়িকা, সংগীত বিজ্ঞানী আৰু লেখিকা। শাস্ত্ৰীয় সংগীতৰ প্ৰতি অৱদানৰ বাবে পৰিচিত তেখেতে ভাৰতীয় শাস্ত্ৰীয় নৃত্য আৰু সংগীতৰ প্ৰতি আগবঢ়োৱা অৱদানৰ বাবে ভাৰত চৰকাৰৰ পৰা পদ্মশ্ৰী বঁটা লাভ কৰিছিল।

## আৰম্ভণি জীৱন
১৯২৯ চনৰ ৩১ মে'ত তামিলনাডুৰ কন্যাকুমাৰী জিলাৰ থিৰুৱত্তৰৰ মানকোয়িক্কল থাৰাভডুত পৰমেশ্বৰ কুৰুপ আৰু লক্ষ্মীকুট্টী আম্মাৰ ঘৰত লীলা ওমচেৰীৰ জন্ম হয়। সৰুৰে পৰাই কৰ্ণাটিক সংগীত গুৰু তিৰুৱত্তৰ অৰুমুঘম পিল্লাই ভাগৱতৰৰ অধীনত তেওঁৰ কনিষ্ঠ ভাতৃ মালয়ালমৰ শাস্ত্ৰীয় আৰু প্লেবেক গায়ক প্ৰয়াত কামুকৰা পুৰুষোথমনৰ সৈতে সংগীত শিকিবলৈ আৰম্ভ কৰে। সংগীতজ্ঞ পৰিয়ালৰ পৰা অহা লীলাই নিজৰ নিজৰ অধিকাৰত সংগীতজ্ঞ আইতাক আৰু মাকৰ নিৰ্দেশনাত নিজৰ সংগীত প্ৰতিভাক নিখুঁত কৰাৰ সুযোগ পাইছিল। 

কন্যাকুমাৰীত প্ৰাথমিক বিদ্যালয়ৰ শিক্ষা গ্ৰহণ কৰাৰ পিছত তিৰুৱনন্তপুৰমৰ চৰকাৰী মহিলা মহাবিদ্যালয়ৰ পৰা কৰ্ণাটিক সংগীত বিষয়ত স্নাতক ডিগ্ৰী লাভ কৰি পঞ্জাৱ বিশ্ববিদ্যালয়ত হিন্দুস্তানী সংগীতৰ অধ্যয়ন অব্যাহত ৰাখি আন এক স্নাতক ডিগ্ৰী লাভ কৰে। মীৰুট বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে আৰু দিল্লী বিশ্ববিদ্যালয়ৰ পৰা সংগীতত পি এইচ ডি লাভ কৰে।

## ব্যক্তিগত জীৱন আৰু মৃত্যু

লেখক ওমচেৰী এন এন পিল্লাইৰ সৈতে বিবাহপাশত আবদ্ধ হোৱা ওমচেৰীয়ে নতুন দিল্লীত বাস কৰিছিল। দম্পতীহালৰ দুটা সন্তান আছিল, এছ.ডি. ওমচেৰী আৰু দীপ্তি ওমচেৰী ভল্লা, এগৰাকী শাস্ত্ৰীয় নৃত্যশিল্পী।

২০২৩ চনৰ ১ নৱেম্বৰত ৯৪ বছৰ বয়সত লীলা ওমচেৰীৰ মৃত্যু হয়।

## কাম

### ইংৰাজী

### মালয়ালম

### অন্য বিষয়ৰ ওপৰত
* লীলাঞ্জলি (চুটিগল্প)
* জীৱনতম (নাটক)
* পাৰ্থিবন কানাভু – তামিলৰ পৰা অনুবাদ
* কথা ভাৰতী – তামিলৰ পৰা অনুবাদ
* আহাৰাৱুম আৰোগ্যৱুম

২০০ৰো অধিক প্ৰকাশিত প্ৰবন্ধৰ কৃতিত্বও তেওঁৰ।

## বঁটা আৰু স্বীকৃতি

* ২০০৯ চনত ভাৰত চৰকাৰৰ দ্বাৰা পদ্মশ্ৰী
* ২০০৩ চনত পৰম্পৰাগত সংগীত (সোপানা সংগীত) আৰু কেৰেলাৰ জনপ্ৰিয় সংগীতৰ বাবে অৱদানৰ বাবে কেন্দ্ৰ সংগীত নাটক একাডেমী বঁটা
* পৰম্পৰাগত সংগীত আৰু কলাৰ ক্ষেত্ৰত উৎকৃষ্টতাৰ বাবে মৰুণাদন মালয়ালী বঁটা, দিল্লীত ২০০৮ চনত
* ১৯৯০ চনত কেৰেলা সংগীত নাটক অকাডেমী ফেল'শ্বিপ
* ২০০৩ চনত কেৰেলাৰ কলাদৰ্প্পনমৰ পৰা সংগীতা কুলাপতি
* ২০০৩ চনত দিল্লীৰ গায়ত্ৰী ফাইন আৰ্টছৰ পৰা সংগীত কোভিদা
* ১৯৯০ চনত কেৰেলাৰ অখিলা কেৰেলাৰ মাৰাৰ মহাসভাৰ পৰা কালাচাৰ্য
* ২০০৬ চনত দিল্লীৰ আষ্টিকা সমাজৰ পৰা সংগীতা সৰ্ব ভৌমা
* ২০০৬ চনত দিল্লীৰ পঞ্চবাদ্য ট্ৰাষ্টৰ সংগীত আৰু সংস্কৃতিলৈ সামগ্ৰিক অৱদানৰ বাবে বঁটা
* ভাৰতীয় ঐতিহাসিক গৱেষণা পৰিষদ (ICHR), বিশ্ববিদ্যালয় অনুদান আয়োগ (UGC), ইন্দিৰা গান্ধী ৰাষ্ট্ৰীয় কলা আৰু সংস্কৃতি কেন্দ্ৰ (IGNCA), SNA (দিল্লী) আদি বিভিন্ন সন্মানীয় ৰাষ্ট্ৰীয় সংস্থাৰ পৰা গৱেষণা প্ৰকল্পৰ বাবে জ্যেষ্ঠ ফেল’শ্বিপ/এছ’চিয়েট জাহাজ।

## তথ্য সংগ্ৰহ

শ্ৰেণী:গায়িকা
শ্ৰেণী:লেখিকা
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
ছ’পিলে (বাদ্যযন্ত্ৰ)

**ছ'পিলে** () বা ইষ্ট্ৰিয়াত যাক ৰ'জেনিচ বুলিকোৱা হয়; ক্ৰ'ৱেচিয়াৰ এটা প্ৰাচীন পৰম্পৰাগত কাঠৰ বায়ু প্ৰবাহৰ দ্বাৰা বজোৱা ওবো বা শ্বাউমৰ দৰেই বাদ্যযন্ত্ৰ।

ইয়াক কোৱাৰ্নাৰ, কাষ্টাভ, ভিনোডল, ক্ৰৱেচিয়াৰ আইলেণ্ড Krk আৰু ইষ্ট্ৰিয়া অঞ্চলত ব্যৱহাৰ কৰা হয়। ছ’পিলে সদায় যোৰকৈ বজোৱা হয়, গতিকে ডাঙৰ আৰু সৰু বা পাতল আৰু শকত ছ’পিলা থাকে। ছ’পিলে ইয়াৰ বিশেষভাৱে কৰা বিন্ধাৰে শব্দৰ সৈতে অতি আকৰ্ষণীয় সম্ভাৱনা প্ৰদান কৰা এক বাদ্যযন্ত্ৰ। এই পৰিৱৰ্তিত ডাবল ৰিড ক্লাৰিনেট বা চপ্ৰানো ডালঝেনিয়া(soprano Dulzaina) ব্যৱহাৰৰ মাধ্যমেৰে Kvarner সংগীত অধিক আধুনিক উদাহৰণৰ প্ৰতিলিপি কৰা হয়। ছ’পিলে হয়, মিহ্ (mih) আৰু চুৰ্লে(shurle)ৰ দ্বাৰা, আৰু আজিকালি ইস্ত্ৰিয়া, Kvarner আৰু দ্বীপ Krk লোক পৰম্পৰাত ই অতি জনপ্ৰিয়।

ৰ’জেনিচ প্ৰাচীন পৰম্পৰাগত বাদ্যযন্ত্ৰ যিবোৰ আজিও ইষ্ট্ৰিয়া অঞ্চলত ব্যৱহাৰ কৰা হয়। ৰ’জেনিচ দ্বীপ Krk ত পোৱা ছ’পিলেৰ সৈতে বহুত মিল আছে। ৰ’জেনিচ সদায় যোৰকৈ বজোৱা হয়; গতিকে ডাঙৰ আৰু সৰু বা পাতল আৰু শকত ৰ’জেনিচো আছে। ৰ’জেনিচৰ এটা অতি তীক্ষ্ণ বিশেষ শব্দ থাকে, আৰু ইয়াৰ পৰা বিভিন্ন ধৰণৰ শব্দ উৎপন্ন কৰাৰ সম্ভাৱনা থাকে। “মিহ’’ আৰু “চুৰ্লে’’ৰ দ্বাৰা হোৱা  ৰ’জেনিচ, বৰ্তমান ইষ্ট্ৰাৰ লোক পৰম্পৰাত অতি জনপ্ৰিয়।

ছ’পিলা  ইষ্ট্ৰিয়া আৰু ক্ৰ’ৱেচিয়াৰ এড্ৰিয়াটিক উপকূলৰ কিছুমান উত্তৰ দ্বীপৰ পৰা উৎপত্তি হোৱা এটা কাঠৰ পেঁপা। ওবো নামৰ বাদ্যৰ দৰে ছ’পিলেতো দুটা নল থাকে, কিন্তু সদায় যোৰকৈ বজোৱা হয়; এটা আনটোতকৈ ডাঙৰ। দুয়োটাতে ছটা আঙুলিৰ বাবে ফুটা থাকে, সৰুটোতো সমানে দূৰত্বত ফুটা থাকে আৰু ডাঙৰটোত তিনিটাকৈ গোটত স্থাপন কৰা হয়। প্ৰায়ে নৃত্যৰ লগত ব্যৱহাৰ কৰা ছ’পিলাৰ কণ্ঠ ইষ্ট্ৰিয়ান স্কেলৰ।
## উৎস
* Roženice (sopele, sopile, supiele, tororo) 
* Sopile  
* Sopile

শ্ৰেণী:বাদ্যযন্ত্ৰ